
Prolog 


Produsele metalurgice sunt considerate marfuri cu valoare ridicata 
dar in acelasi timp sunt marfuri susceptibile de avarii diverse atat 
datorita manipularii si stivuirii neadecvate dar si contactului cu surse 
de umiditate sau contaminare. Particulritatea acestor produse 
prezinta provocari in ceea ce priveste stivuirea si amararea la bordul 
navelor. O stivuire necorespunzatoare poate duce la avarii majore la 
marfa dar si la nava. 


Avariile pot sa apara atat pe timpul transportului, in conditii de vreme 
nefavorabila, cand capacele magaziilor de marfa nu sunt etanse si 
pot fi penetrate de apa, cand marfa se deplaseaza sau cand 
procedurile de ventilare au fost aplicate în mod defectuos, dar si 
înainte de încarcare, pe timpul cât marfa este depozitată. 


Această carte poate fi privită ca un ghid ce asigură o cunoaştere şi 
înțelegere a  particularităţilor în ceea ce priveşte transportul 
produselor metalurgice la bordul navelor şi nu în ultimul rând poate fi 
folositoare în evitarea şi prevenirea litigiilor caracteristice acestui 
transport. 


Aceasta carte nu este un studiu stiintific în ceea ce priveşte fizica şi 
chimia produselor metalurgice, dar nici un material juridic. Cartea a 
fost scrisă doar cu un singur scop şi anume să fie sub forma unui 
ghid folositor pentru toți cei implicaţi în transportul produselor 
metalurgice, de la producători la vânzători, de la armatori la 
navlositori dar in primul rand pentru studenţii învățământului 
universitar de marină şi ofițerii de la bordul navelor comerciale. 


Cartea şi-a propus mai multe obiective. Un prim obiectiv este acela 
de a reduce riscul de avariere al mărfii atunci când aceasta se află la 
bordul navei. Un al doilea obiectiv este de a ajuta ofițerii de la bordul 
navelor să se protejeze împotriva penalităţilor rezultate din 
circumstanţe din afara controlului lor, dar pentru care ei sunt legal 
responsabili. Un exemplu clasic îl reprezintă avariile la marfă înainte 


de incarcarea la bordul navei. Un comandant de nava poate controla 
incarcarea si stivuirea intr-o maniera exemplara, transporta si 
descarca marfa in conformitate cu cele mai bune practici, fara niciun 
incident, si totusi armatorul navei este pus in situatia de fi 
neputincios in apararea impotriva unui litigiu datorat avariei la marfa 
chiar si inainte de incarcare: marfa nu a fost in conditie aparent buna 
la momentul încărcării, iar conosamentul nu a fost clauzat în 
conformitate cu acest aspect. Nu este deajuns pentru comandantul 
navei să-şi facă datoria, el trebuie să găsească soluţii pentru a se 
proteja de cei ce nu o fac. 


Cartea intenţionează să fie un ajutor în primul rând pentru ofițerii de 
la bordul navei în ceea ce priveşte prevenirea avariilor la marfă 
precum şi a litigiilor izvorâte din acestea dar şi de a imbunatatii 
siguranța în ceea ce priveşte transportul produselor metalurgice. 
Manipularea corectă a produselor metalurgice, bazată pe 
cunoaşterea caracteristicilor şi particularitatilor acestora precum şi a 
pericolelor posibile pe care le prezintă diferitele tipuri de produse, fac 
viata mai usoară atât echipajului dar şi companiilor de stivatori. 
Stivuirea corectă nu reduce doar riscul de avarie al mărfii, are efect 
şi asupra protejării navei, care în cazul produselor metalurgice 
trebuie să fie o preocupare majoră. Aceasta carte conţine aspecte ce 
reglementează astfel de subiecte care trebuiesc a fi urmate nu doar 
pentru a reduce şansele în ceea ce priveşte avariile la marfă, dar şi 
pentru a creşte siguranţa navei şi a echipajului. 


Lucrarea nu intenţionează să epuizeze întrega problematică multiplă 
a transportului produselor metalurgice la bordul navelor, care este 
susceptibila în permanenţă de imbunatatiri şi subordonată procesului 
continuu al perfecţionării. 


Problematica tratată, are rolul de a stimula interesul celor care 
lucrează în domeniu, pentru adâncirea documentărilor, fără pretenţia 


de a analiza toate aspectele sau a furniza solutii pentru toate 
capitolele tematicii adoptate în carte. 


Autorul 


Capitolul 1 


Tipuri şi particularități ale produselor metalurgice 
transportate la bordul navelor 


1.1 Clasificarea produselor metalurgice 


Produsele metalurgice care se transportă la bordul navelor se 
prezintă sub forma unei game foarte largi deoarece acest tip de 
produse se foloseşte în foarte multe ramuri industriale, fiecare dintre 
acestea folosind unul sau mai multe tipuri de produse. 


De aceea, în continuare se va încerca alcătuirea unei clasificări a 
produselor metalurgice care sunt cel mai des transportate la bordul 
navelor. Astfel, acest tip de produse pot fi clasificate după mai multe 
criterii, după cum urmează: 


1. Ambalate şi neambalate 
În categoria produselor ambalate se găsesc: 


1. Tabla laminată la rece (cold rolled steel sheeting)— care se 
gaseste sub forma de role sau foi de tabla in pachete. 


2.Tabla acoperita cu strat protector (coated steel sheeting) - care se 
gaseste sub forma de role sau foi de tabla in pachete, ca de 
exemplu tabla galvanizata, aluminizata sau vopsita. 


În categoria produselor neambalate se găsesc: 


1.Produse metalurgice profilate/de construcţie (structural steel) — 
este cazul profilelor de toate tipurile, platbandă, etc. De obicei acest 
tip de produse se găsesc sub formă de legături, asigurate cu benzi 
metalice sau sârmă. 


2.Tablă laminata la cald (hot rolled steel sheeting) — se găseşte sub 
formă de role şi foi de tablă (individual sau în pachete). 


3.Sârmă (wire) — se găseşte sub formă de colaci. 

4.Otel beton (reinforcing bars) — sub formă de legături. 
5.Tagle, blumuri, lingouri, etc (slabs, billets, blooms, ingots). 
6.Tevi si tuburi (pipes, tubes) 

2. Dupa modul de laminare 

1.Produse metalurgice laminate la cald (hot rolled steel). 
2.Produse metalurgice laminate la rece (cold rolled steel). 
3. După stadiul procesului de prelucrare 

1.Produse finite — tablă, role, ţevi, profile. 


2.Produse semi-finite — tagla, slaburi, etc. 


1.2 Particularitati ale produselor metalurgice 


În continuare se va încerca scoaderea în evidență a celor mai 
importante particularităţi ale fiecărui tip de produs metalurgic întâlnit 
în transportul la bordul navelor. 


Tabla laminata la rece (Cold Rolled Steel Sheeting) 


Acest tip de produs metalurgic, facand parte din categoria 
produselor finite, este intotdeauna prezentat la incarcare in forma 
ambalată. Înainte de ambalare, pe întreaga suprafaţă a acestor 
produse este aplicat un strat subţire de ulei care are rol protector 
împotriva formării de rugină. Produsul, fie rola fie pachetul, este 
strâns cu benzi metalice aplicate pe circumferință şi apoi împachetat 
în hârtie rezistentă la umiditate. În final, produsul este protejat de un 
ambalaj metalic care este strâns cu benzi metalice, în general nu 
mai putin de patru, aplicate atât transversal pentru a preveni 
telescopicitatea cât şi longitudinal pentru a se menţine cât mai 
compact. 


In figurile 1.1 si 1.2 sunt prezentate modurile de ambalare a rolelor si 
foilor de tabla laminate la rece. 


Fig.1.1. Ambalarea rolelor laminate la rece 
În figura de mai sus, sunt reprezentate următoarele elemente: 
1.Bandă metalică radială. 
2.Bandă metalică circumferentiala. 
3.Margine protectoare de carton. 


4.Clipsuri protectoare. 


5.Clipsuri pentru benzi. 

6.Folie de plastic. 

7.Folie de hârtie cu protecţie împotriva formării vaporilor. 
8. Înveliş exterior de tablă. 

9.Disc de tablă. 

10. Înveliş de margine. 

11. Înveliş interior de tablă. 

12.Cadru metalic gofrat. 

13.Etichetă. 


Fig.1.2. Role de tablă laminată la rece 


În figura de mai jos sunt prezentate elementele care alcătuiesc 
ambalajul pachetelor pentru tabla laminată la rece. 


Fig. 1.3. Ambalarea in pachete a foilor de tabla laminate la rece 
În figura de mai sus, sunt reprezentate următoarele elemente: 
1.Benzi longitudinale. 
2.Benzi transversale. 
3.Clipsuri pentru benzi. 
4.Clipsuri protectoare. 
5 Înveliş metalic (deasupra şi dedesubt). 
6 .Înveliş metalic lateral. 
7.Benzi interioare. 
8.Support de lemn. 
9 Etichetă. 
10.Folie de hârtie cu protecţie împotriva vaporilor. 


11.Folie de plastic. 


Datorită naturii delicate a acestui tip de produs precum şi a riscului 
implicat în permiterea intrării acestuia în contact cu surse de 
umezeală, depozitarea în spaţii închise pe toate perioada de 
dinaintea încărcării la bordul navei este de foarte mare importanţă. 


Variatiile extreme de temperatura trebuiesc evitate intocmai pentru a 
evita formarea condensului si depunerea acestuia pe ambalaj. 

Fig. 1.4. Pachete cu tabla foi laminata la rece 


Întrebarea care este cel mai des întâlnită în practică este dacă 
urmele de rugină prezente pe ambalaj pot indica faptul că si 
conținutul se află într-o condiție similară. Aceasta posibilitate există 
şi poate fi întâlnită dacă rugina este de forma unor urme de apă care 
s-a scurs de-a lungul suprafeței ambalajului, sugerând faptul că la un 
anumit moment produsul a fost în contact cu astfel de surse de 
umidiatate (ca de exemplu ploaie) pe o periodă mai lungă. 


O rugină de culoare închisă poate indica depozitarea de lungă 
durată (ca în cazul unui stoc de marfă mai vechi), care este 
rezultatul scurgerii uleiului protector de pe suprafaţa produsului la 
baza acestuia şi eliminarea prin ambalaj. Odată cu trecerea timpului, 
stratul foarte fin de ulei protector care a rămas pe suprafața 
produsului se coagulează ceea ce duce la pierderea protecţiei pe 
anumite zone ale produsului. 


Un strat subtire de rugina de culoare deschisa pe intreaga suprafata 
a ambalajului, sau doar in anumite zone, nu este concludent in 
raport cu condiţia conținutului. 


De foarte multe ori, foi de tablă care urmează a fi date la reciclat 
sunt folosite ca ambalaj pentru role. Ceea ce este important de 
menţionat este faptul că acest ambalaj poate fi afectat de rugină 
înainte de a fi aplicat iar acest fapt poate duce la avarierea 
suprafeţei produsului ambalat. 


Un caz aparte este cel al produselor metalurgice galvanizate, 
întâlnite în special sub formă de role. O suprafaţă galvanizată 
expusă atmosferic în zonele industriale duce la apariţia rapidă a 
petelor, urmelor albe de oxidare, pierderea luciului şi a unui aspect 
murdar. Ca o părere generală a majorităţii surveyorilor cu experienţă 
în acest domeniu, o astfel de condiţie poate induce în eroare atâta 
timp cât doar conţinutul este cel asupra căruia există un interes. 


Tabla laminată la cald (Hot Rolled Steel Sheeting) 


Se întâlneşte sub formă de role şi foi de tablă. Sunt prezentate la 
încărcare fara ambalaj sau alt tip de protecţie împotriva umezeli sau 
ruginii, iar înainte de încărcarea la navă sunt depozitate în spații 
deschise. 


Foile de tablă pot fi livrate atât individual cât şi sub formă de legături 
(bundles) ce constau intr-un număr de foi de tablă prinse atât 
transversal cât şi longitudinal cu benzi metalice. Foile de tablă au de 
regulă grosimi cuprinse între 6 şi 25 mm iar lungimea este cuprinsă 
între 6 şi 12 m. Greutatea rolelor de tablă este cuprinsă între 12 şi 25 
de tone. 


Fig.1.6. Tabla foi, laminata la cald 


Fig.1.7. Tabla foi laminata la cald, în legături 
Oteluri structurale/profilate (structural steel) 


Acest tip de produs metalurgic include o gama foarte larga de profile 
(in forma de U, I, H, T), corniere, bare, platbandă, ţeavă dreaptă, etc. 
Făcând parte din categoria produselor laminate la cald, de obicei 
sunt prezentate la încărcare neambalate şi neprotejate împotriva 
umezelii şi ruginii. De regulă, se găsesc în legături, mai ales pentru 
profilele de dimensiuni mici şi medii, iar profilele de dimensiuni mari 
se pot găsi şi individual. 


Fig. 1.10. Otel profilat sub diferite forme, in legaturi 


În anumite cazuri, legăturile de profile sunt livrate învelite cu folie de 
rafie. 


Fig. 1.11. Profile ambalate cu folie de rafie 

Tevi (Pipes) 

Ca si in cazul pruduselor metalurgice profilate, si in cazul tevilor 
acestea se gasesc sub o foarte mare varietate functie de grosime, 
diametru, lungime, etc. In plus, sunt tipuri de tevi cu destinatie 
speciala, cum ar fi cele prevazute cu filet la capete (in acest caz 
capetele sunt protejate cu capace de plastic) sau cele acoperite cu 
un strat protector de lac/vopsea. De obicei sunt livrate la încărcare în 
stare neambalata fie in legaturi fie individual. 


Fig.1.12. Ţevi individuale şi în legături, înainte de încărcare 


Fig. 1.14 Tevi de diametru mic, in legaturi, invelite in folie de rafie 
Sarma (Wire Rods) 


Sarma este un produs metalurgic obtinut prin laminare la cald a 
otelului si apoi prin filiere. Se prezinta la incarcare sub forma de 
colaci care de obicei sunt neambalati sau neprotejati impotriva 
umezelii sau ruginii. Mai multi colaci, de regula 4 sau 5, sunt grupați 
şi formează o legătură. Totuşi, există anumite situaţii când acest tip 
de produs se găseşte şi sub formă ambalată, cum este cazul sârmei 
de cupru. 


Fig.1.15. Colaci de sârmă, înainte de încărcare 


Otel beton (Reinforcing Bars) 


Sunt materiale semi-finite, care nu sunt ambalate sau protejate. Se 
intalnesc de obicei sub forma de legaturi dar in unele cazuri se pot 
întâlni şi sub forma de colaci. 


Fig. 1.16. Otel beton in legaturi, inainte de incarcare 


Tagla (Slabs, Billets, Blooms, Ingots) 


Sunt materiale semi-finite obtinute din oteluri laminate la cald, care 
nu sunt ambalate sau protejate împotriva umezelii sau ruginii. Acest 
tip de produse reprezintă materia primă din care sunt fabricate 
produsele metalurgice finite, cum ar fi ţeavă, profile, sârmă, etc. Se 
prezintă la încărcare fie sub forma unor bare groase de profil rotund 
sau drept fie sub formă de foi foarte groase (cum este cazul 
slaburilor). 


Fig. 1.17 Slaburi (sus), tagle sub diferite forme (jos) 


1.3 Principalele particularități ale transportului produselor 
metalurgice la bordul navei 


Transportul produselor metalurgice la bordul navelor, implică 
anumite particularităţi, caracteristice fiecărei etape din procesul de 
transport, care pot fi enumerate astfel: 


1.Determinarea condiției aparente a mărfii, înainte şi pe timpul 
încărcării la bordul navei. Acest lucru se determina în urma unei 
inspecții (survey) şi include, printre altele, starea ambalajului, avarii 
mecanice, gradul de ruginire, contaminare. Toate aceste aspecte, 


rezultate în urma inspectiei, se transpun sub forma unor remărci 
care sunt recomandate a fi inserate in conosamente si mate’s 
receipt-uri. 


2.Efectuarea stivuirii şi amararii mărfii în condiţii corespunzătoare, 
prin folosirea metodelor şi a mijloacelor corecte în acest sens. 


3.Grija cuvenită fata de marfa pe timpul transportului la bordul navei, 
cu precădere pentru efectuarea corespunzătoare a ventilatiei dar şi 
luarea tuturor măsurilor pentru ca marfa să nu fie avariată pe timpul 
transportului (cum ar fi prin contaminare cu apă de mare infiltrata în 
magaziile navei). 


4.Descărcarea cu atenţie a mărfurilor la portul de destinaţie, astfel 
încât să fie evitate orice avarii şi de a livra marfa în aceeaşi condiţie 
aparentă în care a fost încărcată la bordul navei. 


Capitolul 2 


Avarii ale produselor metalurgice inainte de incarcare 


Produsele metalurgice transportate la bordul navelor sunt 
susceptibile de trei mari tipuri de avarii şi anume: 


1.Avarii prin ruginire; 
2.Avarii prin deformare (mecanice); 
3.Avarii prin contaminare. 


Aceste trei categorii de avarii pot apărea pe toată durata de 
expedierea a mărfurilor, adică în fiecare etapă începând de la ieşirea 
produsului din fabrica pana la livrarea produsului la primitorul final. 


În prezentul capitol se va face referire la modul de apariţie al celor 
trei tipuri de avarii, înainte ca marfa să fie încărcată la bordul navei. 


2.1 Avarierea prin ruginire 


Este bine cunoscut faptul că toate produsele metalurgice sunt 
supuse, mai mult sau mai puţin, procesului de ruginire care este 
continu şi progresiv. 

După cum s-a văzut în capitolul anterior, o parte a produselor 
metalurgice, şi aici ne referim la cele laminate la cald, sunt livrate 
spre încărcare la bordul navelor în formă neambalată şi fără nicio 


protectie impotriva expunerilor la intemperii. De aceea, acest tip de 
produse, fata de cele laminate la rece care sunt de regula ambalate, 
sunt cele mai vulnerabile avarierii datorita procesului de ruginire. 


Întocmai pentru a proteja apariţia acestui proces de ruginire, încă de 
la ieşirea din fabrică, produsele metalurgice laminate la cald sunt 
acoperite cu un strat protector de oxid, denumit şi tunder (mill scale). 
Totuşi, acest strat protector este foarte uşor îndepărtat, fie odată cu 
trecerea timpului şi expunerii îndelungate condiţiilor atmosferice fie 
datorită diverselor manipulări la care este supus produsul, şi astfel 
îşi face apariţia imediat rugina. 


Este evident faptul că avariile cauzate produselor metalurgice, 
datorită procesului de ruginire, vor fi mai mari cu cât gradul de 
ruginire a acestora este mai mare, adică procesul de ruginire 
avansează mai mult în timp. 


În transportul maritim, simpla descriere a unui produs metalurgic ca 
fiind “ruginit “(rusty) atunci când este prezentat la încărcare, este de 
foarte putin ajutor pentru armatorul navei de a se apăra în fata unui 
viitor litigiu pentru o eventuală coroziune (ruginire) severă. 
Dimpotrivă, încărcătorii (shippers) care de regulă sunt vânzătorii 
mărfurilor, refuză invariabil să accepte că un produs metalurgic 
recent fabricat, cu urme de oxidare, poate fi descris ca “ruginit”. 


Pentru a veni în sprijinul acestei probleme, principalele cluburi de 
asigurare P&l au eliberat o circulară, în data de 28 Februarie 1964, 
în care s-au specificat un număr de clauze care să fie folosite pentru 
descrierea gradului de ruginire atât al produsului metalurgic în sine 
dar şi al ambalajului acestuia. 


Din păcate, clauzele cluburilor de asigurare P&l nu sunt nici astăzi 
acceptate ca un standard internaţional. Comunitatea maritimă 
internaţională nu este obligată să folosească aceste clauze, ele sunt 
doar “permisive” în “cazuri adecvate”. 


Carausii sunt astfel dezavantajati atunci când încearcă sa 
stabileasca folosirea acestor standarde (emise de cluburile de 
asigurare), in special cand sunt sub presiune din partea 
exportatorilor sau importatorilor pentru a modifica aplicabilitatea 
acestor clauze pentru a fi potrivnice pozitiilor lor comerciale. 


Avand in vedere ca lucrarea de fata se adreseaza in principal celor 
care lucreaza la bordul navelor, deci sunt mai apropiati de cluburile 
de asigurare P&l, pentru a descrie avarierea prin ruginire a 
produselor metalurgice înainte de încărcare se vor arăta şi explica 
întocmai clauzele recomandate de aceste cluburi. 


Clauzele sunt folosite pentru a descrie condiţia aparentă a suprafeţei 
produsului sau ambalajului acestuia, în urma unei inspecții vizuale 
înainte de încărcarea pe navă. 


Astfel, clauzele pentru descrierea avarierii prin ruginire a suprafeţei 
produselor laminate la cald, aşa cum se prezintă înainte de 
încărcare, sunt: 


1. Partly rust stained 


Când mai puţin de 75% din suprafața produsului este acoperită cu 
un strat subţire de rugină de culoare deschisă. 


2. Rust stained 


Când 75% sau mai mult din suprafaţa produsului este acoperită cu 
un strat subțire de rugină de culoare deschisă, iar atunci când 
aceasta este îndepărtată cu ajutorul unei perii de sârmă să rămână o 
suprafață metalică lucioasă. 


3. Rusty 


Când 75% sau mai mult din suprafaţa produsului este acoperită cu 
un strat de rugină de culoare închisă, iar atunci când aceasta este 
îndepărtată cu ajutorul unei perii de sârmă să rămână o suprafaţă 


metalica fara luciu, cu asperitati si aparent ruginita pana la un anumit 
grad. 


4. Partly rusty 


Cand mai putin de 75% din suprafata produsului este acoperita cu 
un strat de rugina de culoare inchisa iar atunci cand aceasta este 
îndepărtată cu ajutorul unei perii de sârmă sa rămână o suprafaţă 
metalică fără luciu, cu asperitati şi aparent ruginită până la un anumit 
grad. 


5. Rust spots apparent 


Când există o uşoară penetrare a suprafeței metalului datorată 
ruginii, sub formă unor puncte de rugină, şi în special în locurile unde 
tunderul de la laminare este îndepărtat sau fragmentat. Punctele de 
rugină nu sunt aparent proeminente şi, atunci când sunt îndepărtate, 
lasa în urmă o suprafaţă metalică netedă. 


6. Rust spotted 


Când există o penetrarea a ruginii în suprafaţa metalului. Atunci 
când aceasta rugină, sub formă de băşici, este îndepărtată cu peria 
de sârmă, scoade la iveală o suprafaţă cu asperitati şi neuniformă. 


7. Rust with pitting 


Când suprafața metalică este acoperită de un strat de rugină de 
culoare maro închis, care pe alocuri se detaşează, iar atunci când 
este îndepărtată scoate la iveală o suprafață neuniformă cu 
penetratii. 


Pentru produsele laminate la rece, care dupa cum s-a vazut sunt 
livrate la incarcare in stare ambalata, gradul de avariere prin ruginire 
se referă la condiţia aparentă a ambalajului acestuia şi nicidecum la 
conținut. 


În acest fel, pentru descrierea gradului de rugină al ambalajului 
produselor metalurgice la rece, se folosesc următoarele clauze: 


1. Packing affected/stained by white oxidation marks 


Cand suprafata ambalajului isi pierde luciul carcateristic si este 
acoperita de pete albe de oxidare. 


2. Packing affected by white rust 


Cand suprafata ambalajului este oxidata excesiv si acoperita cu 
rugina de culoare alba. 


În continuare sunt prezentate fotografii care ilustrează gradele de 
avariere prin ruginire a produselor metalurgice descrise mai sus. 


pe Pir. a 

Fig. 2.1. Condiția: Partly rust stained 


a pa 


Fig.2.2. Conditia: Rust stained 


Fig.2.3. Conditia: Partly rusty 


Fig.2.4 Conditia: Rust with pitting 


Fig. 2.6 Conditia: Partly rust stained 


Fig. 2.8 Conditia: Rust stained 


Fig. 2.10 Conditia: Packing stained by white oxidation marks 


Fig 2.11. Conditia: Packing affected by white rust 


Un alt standard de descriere a gradului de rugina de pe suprafata 
produselor metalurgice este cel folosit de American Rust Standards 
Guide. Acest standard exprimă gradul de ruginire cu ajutorul 
formulelor “Light Surface Rust’, “Heavy Surface Rust’, “Heavy Rust” 
si “Badly Damaged Rust’. Astfel de exprimari nu pot fi facute pe 
baza unor fotografii; aceste exprimari sunt posibile doar in urma unei 
inspectii detaliate a unui surveyor cu experienta care va fi obligat sa 
examineze suprafata metalica dupa ce a fost indepartata rugina. Nici 
comandantul navei si nici ofiterii de punte de la bordul navei nu sunt 
competenti in luarea unor astfel de decizii cu un oarecare grad de 
acuratete. 


2.1 Avarierea prin deformare 


Pana la livrarea la locul de incarcare, fie ca acestea sunt depozitate 
în spaţiile închise sau deschise de pe danele porturilor, fie ca 
acestea se vor incarca direct din mijloacele de transport (vagoane, 
barje, camioane) in care sunt livrate, produsele metalurgice sunt 
supuse mai multor manipulari. 


Astfel, intocmai prin natura lor dar si prin natura mijloacelor cu care 
sunt manipulate, si care nu de multe ori sunt total 
necorespunzatoare, aceste produse sunt supuse riscului de avariere 
prin deformare, mai cunoscute si sub denumirea de avarii mecanice. 


Dacă în cazul produselor laminate la cald, avariile mecanice sunt 
observate direct pe suprafaţa acestuia, în cazul produselor laminate 
la rece, chiar dacă sunt ambalate, avaria este în prima fază 
consemnată la nivelul ambalajului. Totuşi, avarierea gravă a 
ambalajului poate avea consecințe la fel de dăunătoare şi asupra 
conţinutului. 


Întocmai clauzelor pentru exprimarea gradului de avariere prin 
ruginire, cluburile de asigurare P&I au venit în sprijinul armatorilor de 
nave cu clauze care descriu avariile mecanice ale produselor 
metalurgice aşa cum pot fi ele observate înainte de încărcarea la 
bordul navei. 


În continuare sunt prezentate, clauzele principale şi cel mai des 
utilizate în transportul maritim pentru descrierea avariilor mecanice la 
produsele metalurgice. Aceste clauze pot fi folosite şi prin 
combinaţia lor, atunci când un produs prezintă mai multe avarii în 
acelaşi timp. 


1. Hot rolled steel coils 


Inner and/or outer edges of plating locally dented and/or buckled 
where handling gear marked. 


Inner and/or outer turns of plating (windings) telescoped up to xx 
mm. 


Side edge windings locally affected by deep score marks. 
Telescoped edges of plating (windings) torn and/or bent. 
Coils loosely wound, windings slack. 


Coils ovalised. 


2. Hot rolled steel plates 
Plate edges locally bent/dented/scored/nicked/gouged. 
Plates waved/bent along length. 


Plate bent on end. 


3. Steel beams 
Flanges locally bent. 


Webs locally bent and/or distorted. 


4. Pipes 

Pipes locally dented/bent/nicked. 

Pipes dented/bent at one end. 

Pipes out of round at one/or both ends. 

Pipes beveled end scored, nicked, cut. 

Protective coating/lacquer locally removed/chafed/scored. 


Protective caps locally damaged/missing. 


5. Wire rods 
Ends windings twisted and/or tangled. 


Windings locally nicked/scored/chafed. 


6. Cold rolled steel coils 


Inner and/or outer edges of circumference packing 
dented/bent/chafed/buckled. 


Packing locally dented/bent/buckled/torn open with content visible 
and not affected. 


Packing locally torn open with content visible and affected. 


7. Cold rolled steel sheets in packages 
Packing locally dented/bent/buckled/scored/chafed. 


Packing locally dented/bent/buckled/torn open with content visible 
and not affected. 


Packing locally torn open with content visible and affected. 


Fig. 2.12. Hot rolled coils with inner windings telescoped 


Fig. 2.13. Hot rolled coils with inner windings locally dented/bent 


Fig. 2.14 Cold rolled coils with packing bent/buckled 


Fig. 2.15 Cold rolled coils with packing locally dented/torn open, 
content not visible 


Fig. 2.16 Cold rolled coils with packing locally dented/torn open, 
content visible and damaged 


Fig. 2.17 Cold rolled coils with locally packing torn open, content 
visible and rust stained 


Fig. 2.18 Hot rolled steel plates with corner dented 


Fig. 2.19 Pipes locally rust stained where protective coating/lacquer 
scratched/chafed/removed 


_ 


Fig. 2. 20 Pipes with protective caps missing 


Fig. 2. 21 Pipes bent at one end 


2.3 Avarierea prin contaminare 


Contaminarea produselor metalurgice cu apa sarata nu este limitata 
doar la transportul pe mare; acest lucru se poate intampla si pe 
timpul transportului pe uscat. Un caz particular îl reprezintă ţările în 
care pe timpul sezonului rece se întâlnesc precipitaţii sub formă de 
ninsoare. Pentru a topi zăpada şi gheața de pe şosele, este 
binecunoscut faptul că se foloseşte, de cele mai multe ori, un 
amestec de nisip cu sare. Astfe, sarea se dizolvă în zăpadă topită şi 
dă naştere unei soluţii saline mult mai concentrată decât apa de 
mare. Acest amestec salin ajunge pe marfa transportată pe 
platformele camioanelor, ca efect al stropirii provocate de rotile 
acestora pe timpul transportului. 


De cele mai multe ori se crede că odată ce marfa a fost depozitată, 
în depozite închise, este în totalitate protejată. Este adevărat că 
depozitele pot proteja marfa de acţiunile directe ale intemperiilor 
atmosferice, dar exista deasemenea posibilitatea ca marfa să fie 
contaminată de marfa depozitată anterior în aceleaşi depozite. Acest 
lucru se poate întâmpla datorită faptului că anumite mărfuri solide în 
vrac lasă în urma lor cantităţi însemnate de reziduri şi praf care 
reacţionează în mod nefavorabil cu produsele metalurgice. Aproape 
orice tip de praf poate fi o problemă, deoarece odată ce praful 


devine umed, are tendinţa de a se usca foarte încet, fapt ce duce la 
o coroziune accentuată. Prezenţa unor anumite substanțe (cum ar fi 
îngrăşămintele chimice sau sulful) pot transforma apa provenită din 
transpiratia mărfii sau umiditatea atmosferică într-o substanță 
corozivă care poate cauza coroziune excesivă. 


Spatiile deschise, pe care se depozitează adesea produsele 
metalurgice înainte de încărcare, prezintă un set diferit de probleme. 
Astfel, praful rezultat în urma manipulării altor mărfuri din danele 
învecinate poate fi transportat de vânt în spaţiile unde sunt 
depozitate produsele metalurgice. Mai mult decât atât, efluentii 
atmosferici proveniţi din zonele industriale, adiacente spaţiilor de 
depozitare sau din danele adiacente unde se operează mărfuri 
solide în vrac, se pot depune pe suprafața mărfurilor. În cazul când 
pe suprafaţa produselor de observă praf căruia nu i se poate 
identifica natura, este recomandat ca documentele de marfă să fie 
andosate cu remarca "Surface stained by an unidentifiable 


powder',în care se poate menţiona şi culoarea substanţei. 


În plus faţă de posibilitatea contaminării cu praf sau alte substanțe, 
tot aici putem menţiona şi faptul că nu de puţine ori, suprafețele 
produselor metalurgice sunt “contaminate” cu stropi de ulei sau 
vaselină proveniţi de la macaralele care le manipulează. Este 
adevărat că acest tip de avarie poate fi considerat, funcţie de 
circumstanțe, o avarie datorată stivatorilor decât o avarie datorată 
contaminării accidentale şi necontrolate cu alte substanţe. Şi în 
acest caz, este recomandat că documentele de marfă să fie 
andosate cu remarca „Surface locally oil/grease stained/spotted”. 


Fig 2. 21 Pete de ulei pe suprafata rolelor 


O altă sursă de contaminare a produselor metalurgice înainte de 
încărcare este apa de mare. Apa de mare are un efect devastator 
asupra produselor metalurgice ce duce la apariţia ruginii foarte rapid. 


Acest lucru se poate realiza cel puţin prin două moduri. Astfel, un 
prim mod de contaminare este realizat dacă spaţiul de depozitare 
este localizat foarte aproape de apă, iar stropi de apă de mare ajung 
pe suprafaţa mărfurilor pe timpul condiţiilor de vânt puternic când 
valurile se sparg de cheu. Un al doilea mod de contaminare cu apă 
de mare, este prezent atunci când mărfurile sunt transportate, către 
locul de încărcare la bordul navei, la bordul barjelor neacoperite (fără 
capace). Şi în această situaţie, similară cu cea în care maria este 
stivuita pe cheu, stropi de apă de mare pot ajunge pe suprafaţa 
mărfurilor ceea ce duce la contaminarea acestora. 

Datorită modurilor de contaminare a produselor metalurgice 


prezentate mai sus, de multe ori, încărcătorii/producătorii de produse 
metalurgice impun acoperirea cu prelate sau folii de plastic a 


mărfurilor depozitate in spaţii deschise pe perioada de aşteptare 
dinainte de a fi încărcate. 


Daca în urma inspecției la marfă, efectuată înainte de încărcare, 
este scos la iveală faptul că marfa este contaminată cu cloride, este 
foarte important ca comandantul navei să anunțe, în scris, in cel mai 
scurt timp, toate părțile implicate şi în special încărcătorul (shipper). 
Tocmai datorită faptului că atât conosamentul cât şi mate's receiptul 
trebuiesc andosate cu remărci în acest sens, dar şi faptului că 
shipperul ar dori să separe marfa afectată de cea bună. 


Testarea cu nitrat de argint 


Suprafeţele produselor metalurgice care prezintă rugină, trebuiesc 
atent examinate pentru a se stabili dacă rugina a fost cauzată de 
apă dulce sau apă sărată. Testele cu nitrat de argint sunt efectuate 
ca un mijloc de detectare a prezenţei cloridelor, în acest caz sarea 
(clorura de sodiu). Nitratul de argint este o soluţie incoloră care 
atunci când este amestecată cu cloride devine albă ca laptele. 


Fig. 2.22 Nitrat de argint in contact cu apa de mare 


Acest test este efectuat atunci cand exista indicii ca rugina prezenta 
pe suprafata marfii se datoreaza contactului acesteia cu apa de 
mare. 


Solutia de nitrat de argint pentru testare contaminarii cu cloride nu 
este sigura decat doar daca aceasta contine o cantitate de acid 
azotic fara continut de clor: fara prezenta acestei componente in 
soluție aceasta va reacţiona la alcalii. 


Procedura de efectuare a testului presupune urmatoarele aspecte: 


1.Solutia de nitrat de argint trebuie pastrata intr-un recipient (sticla) 
de culoare inchisa. 


2.Este recomandat a se evita contactul cu mana pe suprafata unde 
se va executa testul, deoarece clorura de sodiu este eliminata prin 
pori ai pielii şi poate contamina zona respectivă. 


3.Se presară câteva picături de soluţie pe zona ruginită sau udă de 
pe suprafața mărfii. 


4.Se observa rezultatul. Dacă soluţia îşi schima culoarea imediat şi 
apreciabil (consistent) atunci înseamnă că în zona respectivă sunt 
prezente cloride în concentraţie mare. 


Fig. 2.23 Reactie pozitiva la testare cu nitrat de argint 


Este foarte important de mentionat faptul ca rezultatele pozitive ale 
testului arată prezenţa cloridelor doar pe suprafața produsului. În 
cazul produselor metalurgice ambalate acest lucru nu reprezintă o 
garanţie sigură că şi produsul în sine a fost contaminat. Mai mult 
decât atât, rezultatele pozitive ale unui test cu nitrat de argint nu sunt 
o dovadă concludentă a faptului că produsul a intrat în contact cu 
apă de mare; este doar un indiciu ca apa de mare pote fi implicată. 


Dacă părţile interesate îşi menţin poziţia susținând că a fost o 
contaminare datorate apei sărate atunci trebuie efectuată o analiză 
de laborator, din care trebuie să rezulte că toate particulele se se 
găsesc în apă de mare sunt identificate ca fiind prezente pe 
suprafaţa produsului. 


Dacă în urma efectuării testului cu nitrat de argint, se observă o 
reacţie pozitivă (soluţia devine albă ca laptele) comandantul navei 
trebuie să andoseze documentele mărfii (conosament şi mate's 
receit) cu una din următoarele remarci: 


Surface areas reacting to silver nitrate solution tests. 


Areas of steel surfaces reacting to silver nitrate solution tests. 


Capitolul 3 


Încărcarea, stivuirea şi amararea produselor metalurgice 
la bordul navei 


3.1 Pregătirea magaziilor de marfă 


Pregătirea magaziilor de marfă este importantă iar contractul de 
navlosire va specifica în mod clar faptul că magaziile în care se va 
încărca maria trebuie să fie “curate, uscate şi în condiţie 
corespunzătoare pentru a primi maria ce se intenţionează să se 
încarce”. 


În capitolul precedent s-au arătat modurile de contaminare ale 
produselor metalurgice şi aşa cum s-a precizat, acestea pot interveni 
în aceeaşi măsură şi pe timpul când marfa este încărcată la bordul 
navei. De aceea, pregătirea magaziilor de marfă pentru încărcarea de 
produse metalurgice este de foarte mare importanţă şi trebuie 
efectuată cu atenție. 


Operaţiunea de pregătire a magaziilor de marfă presupune două 
etape şi anume: 


1.Curatarea şi spălarea magaziilor de marfa. 


2.Verificarea integrităţii structurale a magaziilor, verificarea capacelor 
şi accesoriilor magaziilor de marfă. 


Aşadar, în prima etapă se trece la curăţarea şi spălarea magaziilor de 
marfă. 


Curatarea magaziilor de marfa presupune maturarea si indepartarea 
tuturor reziduurior de marfa transportate anterior, a scurgerilor, a 
materialelor de separatie si amaraj folosite, precum si a resturilor de 
ambalaje. De cele mai multe ori simpla maturare a magaziilor de 
marfa este o operatiune suficienta pentru ca nava sa poata prelua 
produse metalurgice, mai ales daca in voiajul anterior nava a 
transportat marfuri similare. 


Se trece apoi la spalarea magaziilor de marfa care de obicei se face 
cu apă de mare. În cazul încărcării de produse metalurgice, spălarea 
finală tebuie să se facă întotdeauna cu apă dulce pentru a îndepărta 
cristalele de sare de pe suprafața metalică a magaziei de marfă, 
rămase în urma spălării cu apă de mare. Apa dulce trebuie să 
provină de la evaporatoarele/distilatoarele de la bordul navei, 
deoarece apa procurată de la cheu este de obicei contaminată cu 
cloride. Dacă nu se efectuează spălarea cu apa dulce, transpiratia 
dezvoltată în interiorul magaziei de marfă, care este astfel 
contaminată cu cristale de sare, poate veni în contact cu produsele 
metalurgice din magazie pe timpul voiajului cauzând astfel avarii 
serioase. 


Sulful este inamicul produselor metalurgice. Inspecţia magaziilor 
navelor care au transportat sulf în vrac arată cât de avansat este 
gradul de deteriorare al elementelor structurale, iar acest lucru 
serveşte ca un indicator în ceea ce priveşte importanța curatarii şi 
spălării magaziilor de marfă înainte de încărcarea produselor 
metalurgice. Multe din mărfurile solide în vrac transportate la bordul 
navelor bulk carrier conţin sulf, ca de exemplu cărbunele, minereul de 
fier, fosfatul. Multe din ingasamintele transportate în saci sau în vrac 
au o compoziţie chimică care duce la avarierea suprafeţelor 
produselor metalurgice 


Cea de a doua etapă presupune verificarea magaziilor de marfa şi a 
capacelor acestora. Astfel, după ce magaziile s-au uscat în urma 


spălării se trece la verificarea integrităţii structurale a magaziilor, 
urmărindu-se eventuale fisuri, spărturi, mai ales la nivelul tancurilor 
de balast şi a paiolului magaziei de marfă. Se vor verifica apoi, 
santinele magaziilor de marfă, ţevile de sondă ale acestora precum şi 
sistemele şi gurile de ventilaţie. 


Cea mai importantă operaţiune este cea de verificare a capacelor 
magaziilor de marfa. Capacele trebuie sa se afle într-o condiţie 
structurală bună, cu garniturile de cauciuc şi barele de compresie 
fixate în poziţie şi în condiţie bună. Canalele de drenaj să fie intacte şi 
curate. Dispozitivele de drenaj, fixate în fiecare colt al gurii de 
magazie, să fie în stare de funcţionare pentru a drena orice 
acumulare de apă din canalele de drenaj pe timpul voiajului. Pentru a 
avea o imagine mai clară a etanseitatii capacelor magaziilor de marfă 
este indicat a se face o testare a acestora fie cu jet de apă (acest 
lucru se va face înainte de spălarea magaziilor) fie cu ultrasunete 
(dacă la bordul navei exista un astfel de dispozitiv). 


Ca şi în cazul altor categorii de mărfuri, si în cazul produselor 
metalurgice avariile cauzate datorită lipsei de întreţinere a navei, şi în 
special a magaziilor de marfă, nu va lăsa nicio cale de apărare a 
cărăuşului împotriva litigiilor apărute la marfă, aceasta fiind o 
circumstanta a lipsei bunei stări de navigabilitate a navei. 


3.2 Încărcare produselor metalurgice la bordul navei 


Cea mai mare proporţie a produselor metalurgice se încarcă la bordul 
navelor bulk carrier, care prezintă spaţii generoase ale magaziilor de 
marfă precum şi deschideri mari la nivelul ramei gurii de magazie. 


Totuşi, având în vedere că navele de acest tip sunt dedicate 
transportului mărfurilor solide în vrac, în astfel de circumstanţe, când 
trebuie să se transporte produse metalurgice, echipajele navelor au 


putina experienta, in unele cazuri chiar deloc, in incarcarea, stivuirea 
si transportul acestor marfuri. Drept urmare, navlositorii considera o 
soluţie practică angajarea unui Supercargo, o persoană care are 
experienţă în încărcarea produselor metalurgice, pentru a întocmi 
cargo planul, a fi persoana de legătură cu compania de stivatori, să 
supravegheze încărcarea mărfii în conformitate cu contractul de 
navlosire precum şi să-l asiste pe comandantul navei în tehnici de 
încărcare a unor astfel de mărfuri. 


În măsura în care transportul mărfurilor este implicat, în conformitate 
cu dreptul maritim internaţional (a se vedea Regulile de la Haga- 
Visby), “cărăuşul trebuie să incarce, stivuiască, păstreze grijă 
cuvenită, şi să descarce mărfurile transportate”. Acest aspect trebuie 
ținut minte foarte bine, deoarece în cazul litigiilor la marfă izvorâte din 
livrarea mărfurilor avariate la portul de descărcare, este evident din 
enunţul articolului de mai sus, ca nava este, cel putin temporar, ţinută 
răspunzătoare în prima fază. Astfel de litigii apar în primul rând 
împotriva navei care a transportat marfa, care poate fi găsită partial 
sau total responsabilă pentru livrarea mărfurilor în condiţie avariată. 
Trebuie avut în vedere faptul că comandantul navei nu este 
considerat un expert în a face comerţ cu marfuri; totuşi, el trebuie să 
se familiarizeze cu tipul de marfă care urmează a fi încărcată pe nava 
sa, iar aici este momentul când inspectorul (surveyorul) de la P & | 
poate fi de mare ajutor. 


Este o procedură uzuală pentru comandanții navelor faptul ca 
primesc înainte de încărcare detalii cu privire la mărfurile ce urmează 
a fi transportate. Aceste informaţii, ar trebui, şi de obicei sunt, date 
navei înainte de sosirea în primul port de încărcare şi în timp suficient 
pentru ca comandantul navei să răspundă cu eventuale întrebări sau 
cerințe suplimentare. Este esenţial ca descrierea mărfurilor ce 
urmează a fi încărcate să indice printre altele: 


1.Tipul produsului metalurgic ce urmează a fi încărcat, 


2. Greutatea pe loturi sau individual (de exemplu in cazul rolelor 
laminate la cald este foarte importanta greutatea maxima a acestora), 


3. Dimensiunea (lungime, lăţime, grosime, etc). 


Persoana care este desemnată a fi Supercargo, soseşte deobicei la 
portul de încărcare înainte de sosirea navei, având toate informaţiile 
necesare procurate de la armator sau navlositor în ceea ce priveşte 
nava. Acesta va studia tipul mărfii ce urmează a fi încărcată, se 
consultă cu compania de stivatori şi întocmeşte un plan de încărcare 
preliminar, în care se va indica locul de stivuire al fiecărui lot de marfă 
cu  particularităţile lui. După sosirea navei, reprezentantul 
naviositorului, Supercargo sau surveyorul nominat, va inspecta 
magaziile de marfa, care vor fi acceptate sau refuzate. Daca 
magaziile navei vor fi refuzate, nava va intra in off-hire (iese din 
chirie) pana cand navlositorul este satisfăcut cu condiţia acestora 
pentru a primi in bune conditii marfa. Compania de stivatori impreuna 
cu Supercargo vor face cunoscut comandantului navei planul de 
încărcare preliminar pentru a fi aprobat de acesta. Este foarte 
important de menţionat faptul că comandantul navei trebuie să se 
asigure că surveyorul, nominat pentru a face inspecția preliminară a 
mărfii, este prezent la această întâlnire. 


Este uzual şi recomandat ca surveyorul nominat, fie direct de armator 
fie prin Clubul P&I al armatorului, să efectueze o inspecţie preliminară 
a mărfii ce urmează a fi încărcată. Este important ca comandantul 
navei să verifice dacă acesta a efectuat teste cu nitrat de argint 
pentru a detecta prezenţa de cloride pe suprafaţa mărfii, deoarece 
orice reacție pozitivă găsită la portul de descărcare va fi un motiv de 
litigiu care se va îndrepta în primul rând asupra armatorului. 


3.2.1 Încărcarea produselor metalurgice pe timp de ploaie 


In practica transportului produselor metalurgice a luat nastere o 
problema spinoasa care adesea il pune pe comandantul navei in 
dificultate: este vorba de incarcarea produselor metalurgice pe timp 
de ploaie. 


Comandantii navelor sunt adesea determinaţi să încarce produse 
ambalate pe timp de ploaie pentru a evita perioadele de 
inoperabilitate a navei. În multe situaţii, sunt oferite comandanților, şi 
sunt acceptate de către aceştia, scrisori care garantează 
despăgubirea acestora împotriva eventualelor avarii suferite de marfă 
cauzate ca rezultat al încărcării pe timp de ploaie. 


După cum s-a menţionat produsele metalurgice laminate la cald (hot 
rolled steel products) sunt depozitate adesea, atât înainte de 
încărcare cat şi după descărcare, în spaţii deschise, supuse 
intemperiilor atmosferice, iar rezultatul direct al acestui fapt este 
apariţia ruginii. Aşa cum rugina dezvoltată, datorată contactului 
produselor metalurgice cu apă dulce sau ca efect al umidității 
atmosferice, nu reduce condiţia comercială a materialului, este des 
întâlnită situaţia ca astfel de produse să fie încărcate pe timp de 
ploaie. Reacţia primitorului mărfii la primirea produselor metalurgice 
laminate la cald într-o condiţie ruginită şi udă va fi diferită în funcţie 
de condiţiile de piaţă dar mai ales funcţie de scopul în care aceste 
produse intenţionează să se folosească. Dacă produsele sunt 
importate pentru a fi re-rulate imediat atunci de obicei nu sunt ridicate 
obiectiuni, dar dacă acele produse vot fi depozitate pentru a fi re- 
rulate la o dată ulterioară, eventuala deteriorare a acestora poate fi 
un factor care este luat în considerare. 


Astfel, cărăuşul trebuie să aibă o grijă considerabilă atunci când 
încarcă produse metalurgice laminate la cald. Dacă produsele sunt 
noi sau aproape noi, sau au fost depozitate în spaţii închise înainte 
de încărcare la bordul navei, acestea nu trebuiesc încărcate pe timp 
de ploaie. Dacă produsele sunt depozitate pe cheu, încărcarea pe 


timp de ploaie poate sa se produca doar daca exista o intelegere in 
acest sens, stabilita inainte de incarcare, iar documentele marfii sa 
fie andosate cu remarci in acest sens. 


Un caz des întâlnit in paractică este atunci cand produsele 
metalurgice depozitate in spatii deschise, chiar daca sunt incarcate 
pe vreme buna şi sunt apparent în condiţie uscată, trebuiesc atent 
monitorizate pe timpul încărcării, deoarece ele pot prezenta 
acumulări de apă (de exemplu între spirele rolelor sau între foile de 
tablă ale unei legături) care se scurg în momentul când acestea sunt 
ridicate cu macaraua. În astfel de situaţii, documentele de marfă 
trebuiesc andosate cu remarca “wet before shipment’. Mai mult decât 
atât, în astfel de situații trebuie luat în considerare locul de stivuire al 
acestor mărfuri la bordul navei în raport cu alte mărfuri care pot fi 
stivuite în vecinătatea acestora. Apa din aceste produse va duce la 
creşterea umidității atmosferice în magazia de marfă, care poate 
provoca avarierea altor mărfuri depozitate în aceeaşi magazie. 


În mod frecvent, probleme serioase iau naştere, dacă marfa 
împachetată şi uscată (de exemplu pachete de tablă laminată la rece) 
este încărcată într-o parte a magaziei de marfă şi marfa 
neîmpachetată (de exemplu role de tablă laminată la cald) care a fost 
anterior încărcării la nava stivuită afară (expusă intemperiilor 
climatice) şi descrisă ca fiind “udă înainte de încărcare (wet before 
shipment)), în altă parte a aceleaşi magazii de marfă. Având în 
vedere faptul că umiditatea din marfa expusă afară înainte de 
încărcare va creşte umiditatea relativă a aerului ambiental din 
magazia de marfă, şi poate cauza avarii mărfii împachetate datorită 
condensului produs, astfel de mărfuri trebuiesc considerate 
incompatibile şi nu trebuiesc stivuite în aceasi magazie de marfă cu 
celelalte mărfuri. Pentru comandantul navei, o asemenea situație îl 
poate pune în fata unei dileme. Pe de o parte, dacă permite o astfel 
de stivuire va fi în fata unor litigii în care armatorul va fi imposibil sa 


se apere, iar pe de alta parte, marfurile ude cat si cele uscate vor 
trebui probabil a fi încărcate in acelaşi compartiment dacă voiajul 
este o alternativă viabilă pentru navlositori. În marea majoritate a 
cazurilor, mărfurile ude înainte de încărcare (cum ar fi produsele 
laminate la cald) vor constituii cea mai mare parte a mărfii ce 
urmează a fi încărcată, iar eliminarea fie a mărfii ude fie a celei 
uscate va fi dezastruos din punct de vedere financiar pentru 
navlositor. Comandantul va aproba planul de încărcare initial, asa 
cum îi este prezentat, doar din punct de vedere al distribuţiei greutății 
mărfii “only for the disposition of weight of the cargo”, păstrându-şi 
dreptul de a respinge de la stivuire în acelaşi compartiment a 
mărfurilor incompatibile. El poate sugera faptul ca mărfurile să fie 
încărcate în compartimente diferite, dar de obicei acest lucru nu este 
posibil, în mod special dacă sunt implicate mai multe porturi de 
descărcare. 


Comandantul navei trebuie să ceară opinia surveyorului de la P&l. 
Deasmenea trebuies să-l contacteze pe armator înainte de a lua o 
decizie finală referitoare la această problemă, deoarece interesele 
acestuia pot influenţa opinia surveyorului de la P&l. Dacă totuşi 
comandantul navei trebuie să semneze planul de încărcare, acesta 
trebuie însoţit de o scrisoare de protest către navlositor cu privire la 
incompatibilitatea mărfurilor ce urmează a fi încărcate în acelaşi 
compartiment. Orice scrisoare de garantie (“letter of indemnity”), data 
în acest sens de catre încărcător, nu trebuie sa fie acceptată în 
schimbul unui conosament curat (“clean bill of lading”). Totuşi, din 
păcate astfel de cazuri sunt întâlnite foarte des, deşi este foarte bine 
cunoscut faptul că Clubul P&l nu acceptă o astfel de practică, 
deoarece este considerată a fi ilegală. Planul de încărcare preliminar 
nu va fi ultimul, de regulă în cazul încărcării produselor metalurgice 
vor fi modificări ulterioare ce apar pe timpul încărcării până la 
terminarea acesteia. 


Sub aspectul celor prezentate, produsele metalurgice laminate la cald 
pot fi incarcate la bordul navei doar pe timp de ploaie usoara (light 
rain). Acestea nu trebuiesc incarcate pe timp de ploaie abundenta 
(heavy rain) deoarece daca o cantitate mare de apa de ploaie este 
colectata la nivelul paiolului magaziei de marfa, marfa poate sta in 
apa fie temporar fie permanent. Mai mult decat atat, in apa 
acumulata la nivelul paiolului se pot aduna impuritati, fie de pe paiol 
fie din santinele magaziilor de marfa, care eventual ar putea cauza 
avarii produselor metalurgice pe timpul voiajului. 


Este întâlnită adesea în practică situația cand navlositorul si 
armatorul fac o înţelegere pentru a împărţi in mod egal plata 
surveyorului care efectuează inspecția preliminară la marfă. În astfel 
de circumstanţe, surveyorul reprezintă ambele parti: navlositorul şi 
armatorul. În mod normal, interesele navlositorului si cele ale 
armatorului sunt paralele dar conflictul de interese ia naştere adesea, 
cum este şi cazul neintelegerii în ceea ce priveşte stivuirea mărfurilor. 
O astfel de înțelegere poate fi foarte problematică pentru surveyor, 
deoarece pot apărea dispute în ceea ce priveşte clauzele care se 
referă la condiția mărfii. Un motiv pentru care neintelegerea va lua 
naştere este acela legat de încărcarea pe timp de ploaie. 
Comandantul navei va consulta opinia surveyorului în ceea ce 
priveşte suspendarea încărcării, când probabil există ameninţări de 
ploaie, sau deja ploua (cum este cazul averselor scăzute de ploaie 
sau lapovita). Dacă surveyorul îl sfătuieşte pe comandantul navei sa 
oprească încărcarea iar reprezentantul navlositorului nu este de 
acord cu opinia surveyorului, care lucrează pentru ambele parti, 
situația poate deveni foarte delicată. 


Este foarte important ca pe timpul operaţiunilor de încărcare să se 
facă însemnări în jurnalul de bord cu referire la începerea încărcării, 
orice oprire a încărcării şi motivul acesteia. Aceste însemnări trebuie 
să coincidă cu cele consemnate în Istoricul Operatiunilor (Statement 


of Facts) care va fi prezentat comandantului navei pentru a fi semnat 
la terminarea incarcarii. 


În ceea ce priveşte opririle operaţiunilor de încărcare datorate 
perioadelor de ploaie, comandanții navelor, aflate sub contract de 
navlosire, sunt ezitanti în acestă privinţa pana când ploaia începe cu 
adevărat (când este necesar până la jumătate de oră să închidă toate 
magaziile de marfă). Motivul este acela că, dacă comandantul 
opreşte încărcarea şi închide magayiile atunci când există doar 
ameninţări de ploaie şi eventual nu va ploua, navlositorul va reclama 
faptul că oprirea operaţiunilor de încărcare nu a fost necesară iar 
pentru acea perioadă nava este scoasă din chirie. 


3.2.2 Mijloace de încărcare a produselor metalurgice la bordul 
navei 


În cele ce urmează sunt evidenţiate tehnicile şi mijloacele cele mai 
frecvent utilizate în încărcarea produselor metalurgice la bordul navei. 


Încărcarea rolelor 


Rolele de tablă, atât cele laminate la cald cât şi cele laminate la rece, 
sunt aduse lângă navă, din zonele de depozitare, cu ajutorul 
trailerelor. Încărcarea pe aceste trailere se face de regulă cu 
stivuitoare care sunt dotate cu un dispozitiv special, sub formă de 
bara, care pătrunde în orificiul rolei. De multe ori, pentru a proteja rola 
de avarii mecanice în zona circumferinței interioare, pe dispozitivul de 
manipulare se fixează cauciuc. 


Fig. 3. 1 Operarea rolelor in spatiile de depozitare 


Odată sosite lângă navă, încărcarea rolelor se efectuează, fie cu 
macaralele de cheu fie cu cele ale navei, care sunt dotate cu 
dispozitive diferite de manipulare. Astfel, pentru rolele laminate la 
rece, care sunt mai pretentioase în manipulare şi mult mai vulnerabile 
la avarii mecanice pe timpul operării, se folosesc dispozitive de 
încărcare formate dintr-o grida metalică (a cărei lungime este de 
regulă egală cu lățimea rolei) pe care sunt fixate sârme la capetele 
cărora se găsesc slinguri din material sintetic, sau direct cu slinguri 
sintetice fara grindă. 


Fig 3.2 Dispozitiv cu slinguri sintetice pentru operarea rolelor laminate 
la rece 


Pentru incarcarea rolelor laminate la cald, care de obicei sunt cu mult 
mai grele decat cele laminate la rece, se foloseste de regula un 
dispozitiv metalic in formă literei “C”. Acest dispozitiv prezintă 
avantajul că nu produce avarii mecanice la spirele rolelor. 


Fig 3. 3 Dispozitiv de încărcare al rolelor laminate la cald 


Nu este exclus faptul că, de foarte multe ori, acest tip de role sunt 
încărcate la bordul navei direct cu slinguri metalice care produc avarii 
mecanice serioase asupra marginilor interioarea ale rolelor. 


Încărcarea foilor de tabla (individuale) 


Tabla foi, laminată la cald, se încarcă de regulă la bordul navei fie 
individual fie sub forma de cotada (mai multe foi de tabla), acest lucru 
făcându-se funcţie de grosimea acestora. 


Dispozitivul de încărcare este format dintr-o grindă metalică pe care 
sunt prinse un număr de lanţuri la capetele cărora se găsesc 
dispozitivele de prindere denumite gafe (cunoscute sub denumirea de 
“plate type clamps’). 


Fig 3. 4 Dispozitiv pentru incarcat foi de tabla 


În cazurile particulare, în care lungimea foilor de tablă este mare, se 
poate forma un dispozitiv alcătuit din mai multe grinzi, astfel încât 
gafele să fie dispuse pe toată lungimea foii de tablă pentru a preveni 
ondularea/îndoirea acesteia pe lungime. 


Fig 3. 5 Dispozitiv pentru incarcat foi de tabla de lungime mare 


În unele porturi, pentru încărcarea foilor de tablă, se folosesc 
dispozitive cu prevăzute cu magneti, acestea având avantajul 
eliminării în totalitate a avariilor mecanice. 


Fig. 3. 6 Dispozitiv cu magneti, pentru încărcarea foilor de tabla 
Încărcarea foilor de tablă în pachete/legături 


Cotadele pentru aceste tipuri de produse metalurgice pot fi formate 
din unul sau mai multe pachete/legături. Pachetele cu tabla foi 
laminata la rece sunt de regulă încărcate cu slinguri sintetice în timp 
ce legăturile cu foi de tablă laminată la cald sunt încărcate cu slinguri 
metalice (sârme). 


Încărcare ţevilor 


Tevile de diametru mare se incarca de regula individual, folosindu-se 
dispozitive similare foilor de tabla, adica gafe, care sunt prinse de 
capetele ţevilor. Un unele porturi, se poate întâlni un dispozitiv 
special, de formă unui spreader, care agata ţeava de capete. 


Fig. 3.7 Încărcarea ţevilor de diametru mare, cu gafe 


Fig. 3.8 Dispozitiv pentru incarcat tevi de diametru mare 


Ţevile a căror suprafaţă este protejată cu vopsea/lac, precum şi cele 
galvanizate, sunt încărcate cu ajutorul slingurilor sintetice întocmai 
pentru a nu provoca avarii prin zgariere. 


Fig. 3.9 Încărcarea ţevilor cu slinguri sintetice 


Încărcarea produselor profilate 


Aceste produse se incarca, de regula sub forma de legaturi, iar 
incarcarea de face cu ajutorul slingurilor metalice (sau lanturi) la 
capetele carora sunt dispuse carlige care se fixeaza de sarmele 
(benzile) legaturilor. 


Încărcarea colacilor de sârmă 


Încărcarea colacilor de cârmă, care sunt sub formă de legături, se 
realizează fie cu slinguri metalice fie cu slinguri sintetice. Pentru 
creşterea productivității la încărcare, mai multe rânduri de 
slinguri/sârme sunt dispuse pe o grindă metalică (care poate fi şi sub 
formă unui cadru). 


Fig. 3.20 Încărcarea colacilor de sârmă 
Încărcarea taglelor 


Datorită faptului că acest tip de produs metalurgic ajunge de regulă la 
greutăţi foarte mari, peste 25 de tone bucata, pentru încărcare este 


Fig. 3.11 Încărcarea cu lanţuri a taglelor 


3.3 Avarii pe timpul incacarii la bordul navei 


În procesul de încărcare a produselor metalurgice la bordul navei se 
disting mai multe etape şi anume: 


1.Formarea coțadei; 

2.Cotarea; 

3.Ridicarea cotadei; 

4.Decotarea; 

5.Deplasarea cotadei pana la locul final de stivuire in magazia navei. 


Toate aceste operatiuni impun folosirea unui numar mare de 
dispozitive şi utilaje de manipulare a mărfii, menite să uşureze munca 
stivatorilor şi să reducă la maxim timpul de staţionare al navei sub 
operațiuni. 


Manipularea gresita a marfurilor sau folosirea improprie a utilajelor si 
dispozitivelor de manipulare, poate produce avarierea mărfurilor într- 
un grad mai mare sau mai mic. 


Avariile cauzate datorită manipulărilor neadecvate, pot fi destul de 
importante. Singura măsură care poate fi luată pentru a elimina astfel 
de avarii este manipularea mărfii cu mai multă atenţie dar şi cu 
mijloace de operare adecvate. 


În continuare sunt prezentate câteva exemple cu modalități de 
avariere pe timpul manipulărilor, astfel: 


1.Lăsarea rolei cu viteză foarte mare pe paiolul magaziei de marfă. 
Acest lucru duce la ovalizarea rolei de tablă. Dacă rola nu este livrata 
în aceeaşi formă perfect circulară, iar ovalizarea este excesivă, 
valoarea acesteia poate să se reducă considerabil şi poate ajunge 
până în situaţia de a nu mai fi folosită în scopul ei iniţial fiind 
considerată deşeu (scrap). 


Fig. 3.12 Rola ovalizata, stivuita în magazia navei 


2.Ridicarea sau coborârea cotadei cu viteză mare precum şi stoparea 
bruscă a cotadei pot provoca avarii grave nu numai mărfii dar şi 
navei. Orice mişcare bruscă produce supratensiuni în sarmele 
instalaţiei de încărcare ceea ce poate duce la ruperea acestora 
provocând căderea cotadei de la înălţime, avariind şi alte mărfuri, 
nava sau în cazuri şi mai grave se pot înregistra şi victime omeneşti. 


3.Avarierea datorita orientarii gresite a cotadei care are ca rezultat 
lovirea acesteia de marginile gurilor de magaziei sau de capacele 
acestora. 


4.Avarierea ambalajului care rezultă în avarierea marginilor 
produsului (fie că sunt role fie că sunt foi de tablă) şi expunerea 
acestora la contactul cu atmosfera ceea ce duce la apariţia de rugină 
pe porţiunea respectivă. 


5.Stivatorii în lupta lor continuă de fi cât mai productivi şi a depăşi 
anumite recorduri de greutate al mărfurilor încărcate într-o etapă de 
lucru, adesea supraincarca cotadele, cauzând astfel avarii la 
marginile produselor, de cele mai multe ori sub formă de îndoituri, 
zgârieturi, etc. 


6.Multe din avariile la marfa sunt rezultatul accidentelor petrecute 
înainte de încărcarea la bordul navei, prin lovirea cotadelor de marfa 
ce urmează a fi încărcată de stivele de marfă care aşteaptă a fi 
încărcate. 


7.Avarierea datorită folosirii unui dispozitiv de încărcare incorect. 


Aici trebuiesc menţionate aspecte foarte importante în ceea ce 
priveşte alcătuirea dispozitivului de încărcare al foilor de tablă. Astfel, 
lungimea grinzii metalice trebuie să fie în raport cu lungimea foilor de 
tablă. De exemplu, pentru foi de tablă cu lungimea de 12 metri se va 
folosi o gridă cu lungime de cel puţin 8 metri, având posibilitatea 
fixării a trei rânduri de lanţuri cu gafe. Dacă pentru aceeaşi tablă (cu 
lungimea de 12 metri) s-ar folosi o gridă de doar 6 metrii, atunci s-ar 
putea fixa doar două rânduri de lanţuri cu gafe (pe capetele grinzii). În 
acesta situație se pot produce avarii precum ondularea foii de tablă 
pe toată lungimea ei şi îndoirea marginilor foilor de tablă. Ambele 
tipuri de avarii se produc datorită unui număr mic de puncte de 
prindere în raport cu lungimea şi greutatea foilor de tabla din cotada. 
Efectul este similar, respectiv avarierea pe margini a rolelor, atunci 


cand aceste sunt incarcate cu slinguri de sarma in locul celor 
sintetice sau a dispozitivelor de operare dedicate. 


8.De multe ori, in timpul stivuirii, este aplicată de către stivatori 
metoda tararii, tragerii sau impingerii cotadelor de marfa spre 
murazile magaziilor de marfa. Aceste procedee pot provoca fie 
avarierea marfii in sine fie distrugerea sau slabirea ambalajului (daca 
este cazul), fapt ce poate avea urmari grave pe timpul voiajului. 


3.4 Stivuirea si amarajarea produselor metalurgice la bordul 
navei 


Încărcarea şi stivuirea produselor metalurgice implică multă 
experienţă şi pricepere atât din partea ofițerilor de la bordul navei dar 
şi din partea companiilor de stivatori. Produsele metalurgice nu 
reprezintă o marfă uşor de manipulat şi stivuit. Recomandările făcute 
în această carte trebuiesc apreciate ca fiind ideale. În practică, 
perfecțiunea nu este întotdeauna posibilă şi este cunoscut din 
experienţă că măsuri alternative satisfăcătoare pot fi luate acolo unde 
stivuirea nu este făcută în modul recomandat. Comentariile făcute în 
această carte nu trebuiesc privite ca nişte critici aduse altor metode 
de stivuire care pot fi acceptate si care au fost dovedite a avea 
aceleaşi rezultate în egală măsură. 


Locul de stivuire ideal pentru produsele metalurgice este pe paiolul 
magaziei de marfă. Pot fi întâlnite cazuri când anumite produse 
metalurgice, precum legături cu ţevi sau legături de fier beton, sunt 
stivuite în magaziile superioare (tween deck). Sunt adesea întâlnite 
cazuri când ţevile de diametru mare sunt încărcate chiar pe 
punte/capacele magaziilor de marfă. 


Oţelul este o marfă cu densitate mare. Astfel, exista pericolulul de 
suprasolicitare a paiolului magaziei de marfă, lucru ce trebuie 


complet evitat. Comandantul navei trebuie sa calculeze, inainte de 
incarcare, greutatea maxima ce poate fi incarcata functie de greuatea 
maxima admisibila care nu trebuie niciodata depasita. Greutatea care 
se poate incarca se calculeaza cu relatia: 


N 


unde, 


A — este aria paiolului magaziei de marfă; 


il - Limita maxima de greutate admisa pe metru patrat. 


Limita maxima admisibila de rezistenta a paiolului magaziei de marfa 
se gaseste in documentatia tehnica a navei, este data de santierul 
constructor şi aprobată de societatea de clasificare a navei. Aici 
trebuie avut în vedere un aspect foarte important şi anume: cu toate 
că aceste valori se folosesc pe toată perioada de exploatare a navei, 
trebuie avută în vedere slăbirea rezistenței structurale în timp a 
elementelor care alcătuiesc paiolul. Cu cât nava este mai veche, cu 
atât trebuie exercitată o atenţie deosebită în ceea ce priveşte 
calcularea greutăţii maxime ce poate fi încărcată. Este bine ca în 
cazul navelor mai vechi să se ia în considerare acest lucru folosindu- 
se o marjă de siguranţă în calcul. Dacă greutatea maximă admisibilă 
este depăşită, tabla paiolului magaziei de marfă, precum si 
elementele structurale din construcția acestuia, se pote deforma. 
Pentru a repartiza uniform presiunea pe întrega suprafaţă a paiolului 
şi astfel pentru a evita deformarea acestuia, se va folosi material 
lemnos (dunnage). 


3.4.1 Stivuirea şi amararea rolelor de tablă 


Metoda corectă de stivuire a rolelor (cu excepţia rolelor paletizate) 
este de obicei cu axul rolei în direcția prova-pupa a navei (în axul 


longitudinal al navei), pe intreg paiolul magaziei de marfa, pe doua 
linii de material lemnos (dunnage) atat pentru distribuirea uniforma a 
greutatii dar si pentru a evita intrarea in contact a rolei cu umezeala 
acumulată la paiol. În plus, material lemnos va fi dispus şi între role si 
pereţii laterali ai magaziei de marfă. 


Fig 3.13 Dunnage dispus atât pe paiol cât şi pe pereţii laterali ai 
magaziei de marfă 
Fiecare rolă dispusă pe paiolul magaziei de marfă trebuie împănată 
separat cu pene de lemn dispuse pe cele două rânduri de material 
lemnos, pentru a asigura un stivaj compact şi a preveni deplasarea 
rolelor. 


Fig 3.14 Împănarea rolei din primul rand (la paiol) 


In cazul rolelor cu greutate de pana la 15 tone, este recomandat ca 
pe paiolul magaziei de marfa sa se puna doua randuri de dunnage cu 
dimensiunea de 15cm x 2.5cm. Pentru rolele cu greuatatea mai mare 
de 15 tone, este recomandat a se folosi trei randuri de dunnage cu 
dimeniunile specificate mai sus. 


Primele role care se incarca sunt stivuite la extremitatile din borduri 
ale magaziei de marfa, dupa care incarcarea continua cu stivuirea 
catre interior. Fara nicio exceptie, va ramane un spatiu liber aproape 
de mijlocul magaziei de marfa iar in acel spatiu va fi pozitionata prima 
rolă din cel de-al doilea rand care va fi încărcat pe înălțime. 
Următoarele role are rândului al doilea vor fi poziționate la 
extremităţile rândului de jos. Aceste trei role, cunoscute şi sub 
denumirea de “role până” (/ooking coils) vor intepeni şi bloca efectiv 
rolele din primul rând. 


Fig 3.15 Axezarea rolelor până 


Stiva trebuie astfel aranjata incat rolele pana din cel de al doilea rand 
sa nu patrunda intre rolele din primul rand cu mai mult de o treime din 
diametru rolei pana. 


< 60% din diametrul rolei 


Fig 3.16 Stivuirea rolelor pe un singur rand cu o rola pana 


Fig. 3.17 Stivuirea rolelor pe un singur rand cu o singura rola pana 


Trebuie sa sa tina seama de faptul ca rolele pe care se sprijina rola 
pana preiau si greutatea acesteia, astfel incat greutatea acestora 
devine de 150% fiecare. Acest aspect trebuie avut in vedere cand se 
calculeaza greutatea pe suprafata paiolului magaziei de marfa. 


Fig. 3.18 Stivuirea rolelor pe două rânduri cu o singură rola pana 


Când spaţiul rămas liber între rolele din primul rând este prea mare, 
se împarte în două spaţii egale şi se folosesc două role pană. 


< 60% din diametrul rolei 


Fig 3.19 Stivuirea pe un singur rând cu două role pană 


Fig 3.20 Stivuirea rolelor pe doua randuri cu doua role pana 


Atunci când spaţiul rămas liber între rolele din primul rand este mai 
mare de 60% din diametrul rolelor, rola pană se aşează pe material 
lemnos (dunnage) pentru a micşora spaţiul şi a împiedica 
pătrunderea între rolele din primul rând. 


Fig. 3.21 Stivuirea pe un singur rând cu dunnage de susţinere al rolei 
pană atunci când spaţiul dintre rolele de jos este mai mare de 60% 
din diametrul rolelor 


Fig 3.22 Pozitionarea rolei pana cu dunnage de sustinere 


În continuare se vor încărca rolele din rândul al doilea, iar pentru 
fiecare rând pe verticală se va urma aceeaşi procedură descrisă mai 
sus.. 


Manipularea rolelor în locuri unde capătul braţului macaralei nu este 
vertical necesita îndemânare, experienţa şi de multe ori ingeniozitate 
din partea stivatorilor. În încercarea de a balansa rola către o poziția 
extremă în care urmează să fie stivuita, acesta poate fi avariată. De 
aceea este nevoie de echipamente adecvate şi îndemânare a 
stivatorilor pentru manipularea şi stivuirea corespunzătoare a rolelor. 


O atenţie deosebită atât în ceea ce priveşte stivuirea dar şi amarajul 
rolelor trebuie acordată magaziei de marfă din extremitatea prova, 
cunoscându-se faptul că acolo efectul mişcărilor oscilatorii de tangaj 
dar şi impactului provei navei cu valurile sunt mult mai pronunţate. 


Atunci când sunt încărcate role de mai multe dimensiuni trebuie avut 
în vedere faptul că rolele cu greutate mai mică să fie încărcate în 
rândurile superioare. Mai mult decât atât, trebuie avut în vedere şi 
aspectul că aceste role de dimensiuni mai mici să nu pătrundă prea 
adânc în spaţiile dintre rolele de dimensiuni mai mari stivuite în primul 
rând, rezultatul având ca efect deformarea rolelor mai mici. 


În practica stivuirii rolelor la bordul navei, se aplică următoarele 
reguli: 


1.Rolele de până la 10 tone se pot stivui pe trei rânduri înălţime, 


2.Rolele de până la 15 tone se pot stivui pe două rânduri înălțime, 


3.Rolele de peste 15 tone s stivuies doar pe un singur rand. 


In aplicarea regulilor de mai sus trebuie luati in considerare doi factori 
foarte importanti si anume vechimea navei si rezistenta maxima 
admisibila a paiolului magaziei de marfa. 


Distanta pe orizontala intre randurile de role trebuie sa asigure un 
spatiu de cel putin 50cm opentru a permite amararea acestora. 


Fig 3.23 Stivuirea rolelor pe doua si trei randuri 


In cazul rolelor cu greutate mica, acestea pot fi stivuite si pe mai mult 
de trei randuri inaltime. 


Fig.3.24 Stivuirea rolelor de greutate mica, pe patru rânduri înălțime 


Încărcarea şi stivuirea piramidală a rolelor trebuie să fie evitată pe cat 
posibil, deoarece o greuatate excesivă poate fi transferată asupra 
paiolului magaziei de marfă şi în plus este dificil a se amăra rola din 
vârful piramidei. 


Aşa cum a fost menţionat anterior, greutatea maximă ce se poate 
încărca pe paiolul magaziei de mariă se determina din înmulţirea 
suprafeţei paiolului cu sarcina maximă admisibilă pe metru pătrat. 
Totuşi, trebuie avut în vedere că acest calcul este făcut în principal 
pentru mărfurile omogene transportate în vrac, ca de exemplu 
minereul de fier. 


În cazaul produselor metalurgice situația se modifica întocmai 
datorită greutăţii şi naturii acestui tip de marfă. Rolele de tablă sunt 
un foarte bun exemplu în acest sens, care datorită formei cilindrice, 
exercita o mare concentrare a greutăţii într-un anumit punct (care în 
practică marinărească este cunoscută sub denumirea de “spot 
overload”), iar următorul exemplu de calcul întăreşte aceasta 
afirmaţie: 

Greutatea rolei : 17 t 


Dimensiunea rolei : diametru 160cm; lăţime 186 cm 


Stivuirea pe 3 rânduri înălțime: 3 x 17 = 51 t 
Sarcina admisibilă la paiol : 21.94 t/m? 


Lăţimea suprafeței de contact a rolei: 15°/360 x 3.142 x 160 cm = 21 
cm 


Sarcina admisibilă la paiol pe suprafața de contact a rolei: 21cm x 
186 cm = 3906 cm? 


Sarcina admisă pe suprafața de contact: 21.94 t/m? x 3906 cm? = 
8.57 t 


“Spot overload”: 51 t — 8.52 t = 42.42 t 


Atunci când se vorbeşte de sarcina admisibilă pe paiolul magaziei de 
marfă cu privire la greuatea maximă ce poate fi încărcată, cifra 
obținută include doar suprafața plană a paiolului. În cazul navelor 
bulk carrier, situația stă cu totul altfel, deoarece majoritatea acestor 
nave sunt construite cu tancuri inferioare laterale de balast ce 


prezintă o înclinare în interiorul magaziei de marfă (denumită “slop 
side”). 


Fig 3.25 Secţiunea transversală a unei magazii de marfă (nava bulk 
carrier) 


Pe aceasta portiune inclinata de la baza magaziei de marfa, poate fi 
incarcata o cantitate suplimentara de marfa. Conform societatilor de 
clasificare, sarcina pe aceasta suprafaţă înclinată, se poate calcula in 
felul următor: 


Dimensiuni pe verticală 


B-C = 4.00 m 
A-D = 8.90 m 
G-—H =6.20m 
E -F = 9.90 m 
Dimeniuni pe orizontală 
K—L=1.70m 
L-M= 1.70 m 


Distanța dintre coaste: 0.755 m 

Sarcina admisibila la paiol: 9.08 t/m? 

Loading point factor: 9.08/ (E — F) = 0.917 

Lungimea magaziei de marfa: 35 x 0.755 = 26.42 m 

Sarcina (t/m) in punctul A: 8.90 x 0.917 = 8.16 t/m 

Sarcina (t/m) in punctul G: 6.20 x 0.917 = 5.69 t/m 

Sarcina (t/m) in punctul B: 4.00 x 0.917 = 3.67 t/m 

Greutatea maxima pe partea inclinata: 

(G — H) x loading point factor x (K — M) x Lungimea magaziei = 
6.20 x 0.917 x 3.40 x 26.42 = 510.71 tone in fiecare parte. 
Greutatea maxima pe paiol: 14.40 x 26.42 x 9.08 = 3454 tone 
Greutatea maxima in magazie: 3454 + (510.7 x 2) = 4475 tone 


Produsele metalurgice pot fi amarate cu sârmă, lanţuri sau benzi 
metalice. Pentru amararea rolelor sunt folosite de obicei benzile 


metalice care sunt intinse cu ajutorul dispozitivelor pneumatice. 


Procedura de amaraj a rolelor implica asigurarea rolei din randul 
superior cu rola inferioara din imediata vecinatate. Trecerea benzilor 
metalice prin centrul rolelor adiacente previne deplasarea rolei in axul 
longitudinal al navei. Trecerea incrucisata a benzilor metalice pe 
deasupra rolelor din randul superior previne deplasarea pe verticala a 
rolelor atunci cand nava are miscari oscilatorii in plan longitudinal 
(tangaj) dar si deplasarea rolelor in plan transversal atunci cand nava 
executa miscari oscilatorii de ruliu. 


Fig 3.26 llustrarea amarajului cu benzi metalice rolelor de tabla 


3.4.2 Stivuirea si amararea foilor de tabla 


Stivuirea foilor de tabla se realizeaza de regula in sistem tesut sau in 
blocuri (denumite uzual şi “dane”), iar aceste două moduri de stivuire 
pot fi şi combinate. Ca şi în stivuirea altor tipuri de mărfuri, şi în cazul 
stivuirii foilor de tablă se alege metoda cea mai convenabilă astfel 


încât întreg spaţiul disponibil pentru încărcare sa fie exploatat la 
maxim. 


Stivuirea în blocuri, presupune stivuirea foilor de tablă în blocuri 
aşezate în axul longitudinal al magaziei de marfă (la navele mari) si 
în axul transversal al magaziei de marfă (la navele mici). În acest caz, 
maria este stivuita doar pe suprafaţa plană a paiolului de magaziei de 
marfă). 


Fig 3.28 Stivuirea foilor de tabla in blocuri dispuse longitudinal 


Spatiile ramase libere, intre blocurile de tabla, si partile laterale ale 
magaziei de marfa se impaneaza cu material lemnos. 


Fig. 3.29 Împănarea stivei de marfă fata de părțile laterale ale 
magaziei de marfă 


Stivuirea foilor de tabla in sistem țesut, poate fi făcută atât transversal 
cât si longitudinal, se face din bord în bord, iar stiva de marfa se 
întinde (se înalţă) şi pe părţile înclinate ale tancurilor inferioare de 
balast. 


Fig. 3.31 Stivuirea foilor de tabla in sistem tesut dispuse longitudinal 


Desigur exista posibilitatea combinarii celor doua metode descrise 
mai sus, in sensul ca pe partile laterale ale magaziei de marfa tabla 
este stivuita în blocuri iar între aceste tabla este stivuita ţesut. 


În plus, în cazul magaziilor de marfă dispuse la extremităţile navei, 
stiva de marfă se realizează în sistem țesut, în formă oblică. 


Fig. 3.32 Stivuire in sistem tesut a foilor de tabla dispuse oblic 


Un rol foarte important in stivuirea foilor de tabla il are materialul 
lemnos care se dispune atat intre foile de tabla dar si intre acestea si 
structurile metalice ale magaziei de marfa. Acesta trebuie ales functie 
de greutatea stivei care urmeaza a se forma dar si de lungimea 
tablei. 


La încărcarea în blocuri a foilor de tablă, materialul lemnos trebuie 
fixat pe cât posibil pe aceeaşi verticală a stivei şi la o distanţă pe 
orizontală astfel încât să împiedice ondularea foilor de tablă, acolo 
unde există spaţii între punctele de fixare. 


Fig 3.33 Dispunerea materialului lemnos pe aceeasi verticala, in 
cazul stivuiri foilor de tabla in sistem bloc 


În plus, materialul lemnos trebuie să fie de asa natură încât să 
susțină întreaga greutate a stivei pe timpul voiajului, fără a se 
deforma foarte mult de la formă iniţială ceea ce poate duce la 
modificarea formei stivei (mai ales când foile au fost încărcate în 
bloc) şi la slăbirea amarajului. 


Fig 3.34 Material lemnos necorespunzător, deformat pe timpul 
voiajului 
În cazul stivuirii foilor de tablă în sistem țesut, iar stiva se întinde şi pe 
părțile laterale înclinate ale tancurilor inferioare de balast, materialul 
lemnos trebuie dispus şi între stiva de marfă şi acesta. 


Fig 3.35 Dispunerea materialului lemnos în cazul stivuirii tesut 


Amarajul stivelor se tabla se realizeaza de regula cu banda metalica, 
intinsa cu dispositive pneumatice, ale caror capete sunt prinse cu 
clipsuri. Totusi, exista situatii cand amarajul se realizeaza si cu sarme 
prevazute cu intinzatori. Amarajul se executa, in general, pentru 
ultimele 2 — 3 rânduri de cotade despuse la partea superiaora a 
stivei, benzile sau sarmele find trase pe sub acestea si unite la partea 
superioara. 


Fig 3.37 Amararea cu benzi metalice a foilor de tabla 


Toate spaţiile libere rămase între stivele de marfă precum şi între 
cotadele de marfă de la partea superiara a stivei, se împănează cu 
material lemnos. 


Fig 3.38 Împănarea cu material lemnos a cotadelor de marfă de la 
partea superioară a stivei 


Fig 3.39 Împănarea cu material lemnos a blocurilor de tablă foi 


3.4.3 Stivuirea şi amararea pachetelor/legăturilor cu foi de tablă 


În timp ce tabla laminată la rece este întotdeauna livrata sub formă 
de pachete, de regulă cu greutatea de până la 3 tone şi cu 
dimensiunea de 1m x 2m x 0.15m, tabla la cald este livrata sub formă 
de legături de dimensiuni şi greutăţi mai mari decât în cazul 
pachetelor. 


Stivuirea se face de regulă în sistem ţesut, din bord în bord, cu axul 
longitudinal al pachetului în planul transversal al magaziei de marfă, 
iar stiva se va înălța si pe planul înclinat al tancurilor inferioare de 
balast. Este de evitat lăsarea de spaţii libere între marginea stivei şi 
părțile laterale ale magaziei de marfa. De obicei, pachetele/legaturile 
au la partea inferioară suporţi de lemn (bearers) dispuşi fie 
longitudinal fie transversal. Dacă aceştia sunt dispuşi transversal şi 


pachetele sunt stivuite din bord in bord, este recomandat a se folosi 
material lemnos (scandura) dispus in doua linii pentru a repartiza 
greutatea si in acelasi timp pentru a aduce tot timpul stiva la acelasi 
nivel. 


Dacă stiva de marfa se întinde doar pe suprafaţa paiolului magaziei 
de marfă şi rămâne spaţiu între marginea abruptă a stivei si pereții 
transversali sau planul înclinat al tancurilor de balast, este nevoie ca 
în aceste spaţii stiva de marfă să se asigure prin impanare, pentru a 
evita răsturnarea/deplasarea stivei. 


Fig. 3.40 Stivuirea foilor de tablă în legături 


3.4.4 Stivuirea şi amararea slaburilor 


Acest tip de produse metalurgice se prezintă la încărcare sub formă 
unor blocuri rectangulare, a căror greutate pot ajunge şi până la 30 
de tone. Ca dimensiune medie acestea pot fi de 6500mm x 1200mm 
x 250mm cu o greutate de 15 tone. Pentru stivuirea şi amararea 
acestui tip de produs metalurgic sunt folosite în general aceleaşi 
metode ca şi în cazul foilor de tablă încărcate individual. 


Metoda obisnuita de stivuire a slaburilor este pe toata latimea paioluli 
magaziei de marfa, stiva inaltandu-se chiar pe borduri pe partea 
inclinata a tancurilor inferioare de balast. Asezarea si pe partile 
inclinate ale magaziei de marfa asigura o stabilitate mult mai mare a 
stivei decat in cazul unei stive drepte. Un principiu de baza foarte 
important in stivuirea slaburilor la bordul navei este acela de efectua 
un stivaj tesut care imbunatateste considerabil stabilitatea stivei. Este 
indicat a se evita pe cat posibil stivuirea in blocuri drepte, realizate 
doar pe suprafaţa corespunzătoare deschiderii magaziei de marfă. 
Acest lucru, desigur, este indicat doar la navele ale căror magazii de 
marfă sunt cu pereţi laterali drepţi, cunoscută sub denumirea de “box 
shape hold". 


Dacă cantitatea de marfă, ce urmează a fi încărcată, nu acoperă 
întreaga suprafață a magaziei de marfă, este recomandat că marfa 
să se stivuiască pe unul din capetele magaziei (prova sau pupa) şi 
cat mai aproape de peretele transversal (bulkhead). 


Tinând cont de greutatea considerabilă pe unitate şi pe întrega stivă, 
este foarte important de avut permanent în vedere posibilitatea de 
depăşire a greutăţii maxim admisibile la paiolul magaziei de marfă. 
Astfel, se va folosi material lemnos corespunzător înainte de 
aşezarea primului rand de slaburi pentru distribuţia uniformă a 
greutăţii, dar şi sub fiecare rând pentru a permite cotarea la portul de 
descărcare. În spaţiile libere rămase între slaburile de pe ultimul rând 
al stivei se va face împănare cu material lemnos, împotriva deplasării 
pe timpul voiajului. 


Metoda corectă şi cea mai sigură de transport a slaburilor este ca 
stivuirea să se facă cu axul longitudinal al acestora în planul 
transversal al navei. Acest lucru impune extinderea stivei de marfă 
peste părţile înclinate de la partea inferioară a magaziei de marfă 
(tancurile inferioare de balast), stivuirea făcându-se în sistem tesut. 


Fig 3.41 Stivuirea slaburilor prin metoda tesut 


În practică s-au observat şi alte metode stivuire a slaburilor, acestea 
având însă ca principal scop doar grăbirea operaţiunilor de încărcare 
şi stivuire pentru a reduce perioada de staţionare a navei în port, 
nicidecum siguranţă. Tocmai de accea, cluburile P&l privesc cu 
scepticism ridicat aceste practici şi sfătuiesc luarea de măsuri de 
precauţie înainte de a le folosi. Una din aceste metode este 
încărcarea slaburilor doar pe suprafața paiolului, corespunzătoare 
deschiderii gurii de magazie. Mai precis, încărcarea se face “pe 
direct” nemaifiind nevoie de manipulări ale mărfii cu stivuitoarele în 
interiorul magaziilor de marfă pentru a aşeza maria în sistem țesut, 
marfa stivuindu-se astfel în sistem “bloc”. 


O astfel de metodă de stivuire este întâlnită sub denumirea de 
“California Block Stowage” derivată de la California Steel Industries. 
Această metodă este utilizată de foarte multi ani, şi cu toate că nu au 
fost semnalate multe probleme sau accidente, cluburile de asigurare 
P&l considera totuşi această metodă de stivuire ca fiind 
necorespunzătoare atunci când se foloseşte la bordul navelor de tip 
bulk carrier (care sunt prevăzute cu tancuri inferioare de balast a 
cărei înclinare se afla în interiorul magaziei de marfă). Folosirea unei 
astfel de metode, sau metode similare, poate fi stipulată în 


contractele de navlosire. Armatorii navelor trebuie sa fie constienti de 
potentialele riscuri si implicatii atunci cand semneaza contracte de 
navlosire ce contin clauze care fac referire la metode stivuire care nu 
sunt corespunzătoare navelor pe care le dețin. Desigur, nu există 
nicio obiectiune în ceea ce priveşte folosirea acestei metode de 
stivuire la bordul navelor de tip “box shape” (cu magazii drepte şi fără 
murada) atâta timp cât stiva se întinde din bord în bord, pe întreaga 
lățime a magaziei de marfă. 


Prin metoda California Block Stowage, slaburile sunt stivuite vertical, 
unul deasupra celuilalt, despărțite doar de materialul lemnos, fără 
legătură între ele (ca în sistemul ţesut) şi cu spaţii mari lăsate libere 
între stiva şi bordurile magaziilor de marfă. Această metodă se 
bazează pe rezistenta la frecare care pote fi luată în calcul doar în 
cazul produselor metalurgice semi-finite care au o suprafaţă foarte 
rugoasă ce împiedică deplasarea. Testele statice efectuate de 
California Steel Industry pe un singur slab, au arătat faptul că acesta 
nu s-a deplasat pe orizontală până la un unghi de 32 de grade. 
Studiile teoretice ale aceleiaşi compani au scos la iveală faptul că 
pentru a deplasa o stivă de marfă este nevoie de unghiuri de ruliu de 
peste 50 de grade. Având în vedere că frecarea este factorul care 
previne deplasarea mărfii, această metodă de stivuire poate fi folosită 
doar pentru mărfurile cu o suprafaţă foarte rugoasă şi uscată. Totuşi, 
practica marinărească recomandă ca această metodă să fie folosită 
doar în cazurile când este absolut necesară şi sunt îndeplinite atât 
condiţiile referitoare la marfă (cu suprafața rugoasă) dar şi la navă 
(magazii de tip “box shape”). 


Având în vedere ca aceasta marfă este grea, nava va avea o înălțime 
metacentrică excesivă, ceea ce va duce la mişcări violente de ruliu şi 
acceleratii/forte dinamice foarte mari asupra mărfii. 


În mod obişnuit, slaburile sunt încărcate pe opt rânduri înălţime, iar 
ultimele trei rânduri sunt amarate împreună cu ajutorul benzilor 


metalice folosind metoda de amaraj cunoscuta sub denumirea de 
“olympic lashing’. În mod obişnuit, spaţiul care rămâne între stiva de 
marfă şi bordurile magaziei sunt de aproximativ 3 metri în fiecare 
bord. Mai trebuie avut în vedere şi faptul că, datorită greutăţii mari a 
slaburilor, materialul lemnos dispus între rânduri se poate comprima 
(micşorându-şi astfel volumul) pe parcursul voiajului, ceea ce duce la 
apariţia spaţiilor libere şi slăbirea benzilor de amaraj. 


Desigur că această metodă generează un risc inacceptabil de 
deplasare al mărfii care poate constitui o ameninţare serioasă nu 
doar pentru siguranța mărfii, dar şi pentru cea a navei şi echipajului. 
Astfel de probleme au fost semnalate intrun incident petrecut la 
bordul unei nave bulk carrier care a încărcat 15,000 de tone de 
slaburi stivuite prin metoda California Blok Stowage. Pe timpul 
voiajului din Italia către SUA, nava a întâlnit condiţii meteorologice 
nefavorabile, cu valuri foarte mari, ceea ce a dus la prăbuşirea într-un 
bord a stivelor din toate cele 5 magazii ale navei. Acest fapt a cauzat 
o înclinare permanentă a navei de 15 grade, nava fiind nevoită să 
intre într-un port de refugiu şi să restivuiasca marfa. 


Aşadar, este lesne de înţeles că motivul pentru care metoda de 
stivuire “California Block Stowage” este atractivă pentru navlositori 
este doar că economiseşte timp şi bani atât la încărcare cât şi la 
descărcare. Totuşi, luând în considerare îngrijorarea faţă de siguranţa 
acestei metode, se pare că argumentul economisirii de bani nu este 
un motiv îndeajuns de solid pentru a pune marfa, nava şi echipajul în 
pericol. Din acest motiv, cluburile de asigurare P&l nu recomandă 
folosirea acestei metode şi recomandă armatorilor să nu accepte 
folosirea acestei metode prin inserarea de clauze în contractele de 
navlosire. 


Elementele esenţiale ale metodei California Block Stowage sunt: 


1.Slaburile sunt stivuite doar pe suprafața paiolului corespunzătoare 
deschiderii magaziei de marfă; 


2.Greutatea stivei este centrată pe jumătate din suprafaţa paiolului; 


3.Slaburile sunt încărcate în axul longiudinal al navei, cu material 
lemnos dispus între ele; 


4.Este folosit un amaraj minimal, doar pentru rândurile de sus, cu 
benzi metalice; 


5.Stiva este menţinută pe poziţie doar datorită inertiei propriei greutăți 
şi a frecării dintre slaburi. 


Această metodă a apărut pentru o marfă particulară dintr-o industrie 
particulară şi pentru o rută particulară de transport (între America de 
Nord şi America de Sud) cu stivuirea făcută sub stricta supraveghere 
a celor care aveau cunoştinţe de specialitate despre această metodă. 
Metoda nu poate fi transpusă in alte situaţii fără asocierea de riscuri 
majore în ceea ce priveşte siguranţa stivei (care se poate prăbuşi). 


Fig 3.42 Stivuirea slaburilor prin metoda California Block Stowage 


3.4.5 Stivuirea si amararea produselor profilate 


Dupa cum s-a mentionat, acest tip de produse sunt livrate la 
încărcare de regula sub forma de legături. Legăturile se stivuiesc, in 
mod uzual, in axul longitudinal al magaziei de marfa, stiva intinzandu- 
se şi pe părțile înclinate ale tancurilor inferioare de balast. Atât pe 
paiolul magaziei de marfă dar şi între legături se aşează material 
lemnos dispus la distanțe care sunt funcţie de lungimea profilelor din 
legătura. Materialul lemnos folosit de regulă are dimensiunea de 15 
cm x 3 cm şi este dispus în două linii pe lățimea magaziei de marfă. 
Folosirea materialului lemnos are atât scopul de facilita trecerea 
slingurilor pe sub legături, în portul de descărcare, dar şi de a 
menţine cat mai compacta stiva de marfă. Este recomandat ca cele 
două linii de material lemnos, sa fie dispuse în stiva de marfă 
întotdeauna pe aceeaşi verticală. 


Daca aceasta masura nu este indeplinita, profilele din legaturi se pot 
deforma pe lungime. Deasemnea este recomandat ca niciodată 
capetele legaturilor sa vina in contact cu structurile metalice ale navei 
(pereti transversali, pereti laterali, etc). Este recomandat a se evita 
stivuirea transversală a acestor tipuri de produse sau stivuirea 
amestecată a legăturilor cu profile de diferite dimensiuni. Amarajul 
stivei se face de obicei doar pentru legăturile dispuse la partea 
superioară. 


Fig 3.43 Stivuirea profilelor în legături 


Pentru de oțel beton (reinforcing bars) de obicei nu se foloseşte 


Fig 3.44 Stivuirea legaturilor de otel beton 


3.4.6 Stivuirea şi amarajul colacilor de sârmă 


De obicei stivuirea colacilor de sarma se face in linii, pe latimea 
magaziei de marfa, ca si in cazul rolelor de tabla dar cu singura 
deosebire ca in acest caz nu mai este nevoie de rola pana. 


Fig 3.45 Stivuirea pe linii a colacilor de sarma 


Evident ca la magaziile extreme, care nu au forma regulata, stivuirea 
se poate face astfel incat intregul spatiu sa fie exploatat la maxim. 


Fig 3.46 Stivuirea pe linii a colacilor de sarma 


Nu trebuie permisă încărcarea si stivuirea colacilor de sârmă sub 
formă de grămadă, prin simpla aruncare în magazie. 

Fig 3.47 Stivuirea necorespunzătoare a colacilor de sârmă 


Multe persoane considera că acest tip de produs nu necesită aceeaşi 
atenție ca alte mărfuri. Este o părere greşită iar aceasta marfă trebuie 


încărcată si stivuita corespunzător ca orice altă marfă, având 
particularitatile ei in acest sens. 


Sunt adesea intalnite cazuri cand peste stiva de colaci de sarma este 
planificată a se încărca altă marfă. În acest caz, trebuie avut in 
vedere un aspect foarte important şi anume că stiva de sârmă se va 
tasa şi re-aşeza atât pe timpul încărcării dar şi pe timpul voiajului. 


O atenţie deoasebita trebuie acordată colacilor cu sârmă specială, 
cum este cazul sârmei de cupru, şi care sunt livrati la încărcare fara 
ambalaj. În această situaţie trebuie evitat contactul dintre colacii de 
sârmă şi structurile metalice ale navei care datorită frecării pot cauza 
avarii ce conduc la litigii majore. 


3.4.7 Stivuirea şi amararea ţevilor 


Acest tip de produse sunt livrate la încărcare fie în legături fie 
individual, funcţie de diametrul şi lungimea ţevilor. 


Dacă stivuire legăturilor de ţeavă, în general cele de diametru mic, se 
poate face atât longitudinal cât şi transversal, dar niciodată în sistem 
țesut, ţevile de diametru mare sunt stivuite întotdeauna în axul 
longitudinal al magaziei de marfă. Stivuirea se face din bord în bord, 
stiva înălțându-se chiar şi pe partea înclinată a tancurilor inferioare de 
balast. 


Pentru ţevile protejate (vopsite) de diametru mare, se va folosi 
material lemnos între acestea, pentru a le proteja impotriva avariilor 
prin frecare, zgâriere sau lovire. 


Fig 3.48 Stivuirea tevilor de diametru mare 


Fig 3.49 Stivuirea tevilor individuale 


Fig 3.50 Stivuirea tevilor in legaturi 


Dunnage corespunzator trebuie dispus atat intre legaturile de teava si 
structurile metalice ale magaziei dar si intre fiecare rand de legaturi. 


Fig 3.51 Dispunerea materialului lemnos intre legaturi 


Anumite tevi speciale necesita modalitati de manipulare si stivuire 
speciala. De obicei, incarcatorul (shipper) pune la dispozitia navei si 
a companiei de stivatori intructiunile pentru încărcare şi stivuirea în 
siguranta, pentru evitarea avariilor atat pe timpul manipularii cat si pe 
timpul transportului. 


Amarajul ţevilor în legături dar şi al celor individuale constă în 
amararea ultimelor rânduri de ţevi, acest lucru făcându-se fie cu 
benzi metalice fie cu sârme şi întinzători. 

Fig 3.52. Amararea cu sarma a tevilor 


Fig 3.53 Amararea cu benzi metalice a tevilor vopsite de diametru 
mare 


Toate spaţiile rămase libere între structurile magaziei si marfă, 
trebuiesc împănate cu material lemnos. 


Fig. 3.54 Împănarea cu material lemnos, în spaţiile libere din magazie 


Adesea sunt întâlnite cazuri când tevile de diamteru mare sunt 
stivuite pe punte/pe capacele magaziilor de marfă. Tipul ideal de 
nava pentru un astfel de transport sunt navele construite să 
transporte cherestea pe punte. Aceste nave, special întărite la nivelul 
punţii şi capacelor pentru a transporta buşteni, sunt prevăzute cu 
pontili (stanchions) dispuşi, la intervale de 3 m, în ambele borduri, la 


extremitatea puntii principale. La bordul unei astfel de nave, tevile 
sunt stivuite, in axul longitudinal al navei, untr-o stiva compacta 
dispusă între pontili. În afară de susţinerea pe care o oferă aceşti 
pontili, stiva de marfă trebuie amarată corespunzător. Cel mai popular 
mod de stivuire al ţevilor pe punte este acela de a formă o stivă în 
formă de piramidă. 


Fiecare ţeavă din primul rând trebuie stivuita lipit de ţeavă adiacentă. 
Mai mult decât atât, fiecare ţeavă va fi impanata din loc în loc pe 
toată lungime ei, cu pene bătute în cuie şi fixate de materialul lemnos 
dispus sub primul rând de țevi (asemenea rolelor de tablă). 


Fig 3.56 Stivuirea si amararea tevilor de diametru mare, incarcate pe 
punte 


In practică transportului pe punte a unor astfel de produse 
metalurgice există trei metode recomandate de stivuire şi amarare. 
Fiecare dintre aceste metode, este bazată pe includerea de elemente 
care previn atât deplasarea transversală cât şi longitudinală a ţevilor 
pe timpul voiajului. În figurile de mai jos sunt redate cele trei metode. 

Fig 3.58 Metoda 2 de amarare a ţevilor pe punte 


Fig 3.59 Metoda 3 de amarare a tevilor pe punte 

Fig. 3.60 Metoda de amarare a tevilor încărcate pe punte 


Ceea ce este important de menţionat este faptul că aceste metode 
diferite nu trebuiesc combinate sau amestecate: se alege si se 
foloseşte o singură metodă. Atunci când metoda a fost aleasă, se 
efectuează calculele pentru determinarea numărului impus de pontili 
precum si a numărului de benzi de amaraj, care trebuiesc să asigure 
un amaraj în siguranță al stivei conform cerințelor din Anexa 13 din 
Code of Safe practice for Cargo Stowage and Securing, elaborat de 
IMO. 


3.5 Stivuirea produselor metalurgice împreună cu mărfuri 
incompatibile 


Adesea sunt întâlnite cazuri când produsele metalurgice sunt stivuite 
în aceeaşi magazie de marfă cu alte mărfuri generale. Datorită 
densității mari a produselor metalurgice, de regula marfurile generale 
se stivuiesc peste aceste produse. Totuşi, acest mod de stivuire 
combinată ridică probleme care în anumite situaţii sunt 
insurmontabile. Problemele apar în cazul mărfurilor care prin natura 
lor sunt incompatibile cu produsele metalurgice, precum produsele 
chimice în saci, mărfurile higroscopice (care includ cherestea, 
buşteni, tutun, iută) şi multe alte mărfuri care sunt capabile sa 
conditioneze atmosfera în interiorul magaziilor de marfă ale navei. 


În multe situaţii, cantitatea de produse metalurgice stabilite pentru a fi 
încărcate pe navă, este insuficientă pentru a satisface capacitatea de 
încărcare a navei mai ales dacă lotul de marfă ce constă în produse 
metalurgice este prioritar spre a fi încărcat şi astfel este nevoie de 
încărcarea altor tipuri de mărfuri generale întocmai pentru 
rentabilitatea voiajului. Astfel, intervine situaţia când produsele 
metalurgice nu trebuiesc ventilate iar mărfurile generale (de exemplu 
cele higroscopice) stivuite în aceasi magazie de marfa au nevoie de 
ventilaţie. 


Un bun exemplu este transportul de produse metalurgice din Asia 
spre Europa, în care apar avarii la aceste mărfuri transportate în 
combinaţie cu alte mărfuri generale sau ca rezultat al deschiderii 
magaziilor de marfă în alte porturi intermediare pentru a mai încărca 
marfă în aceleaşi magazii. Au fost foarte dese situaţiile când o parte 
din marfă, care a constat în produse metalurgice, a fost încărcată în 
Japonia pentru Europa de Nord, pe perioada sezonului de iarnă. 
Nava apoi a procedat către Taiwan pentru a încărca placaj şi 
cherestea. Ca rezultat al acestui itinerariu nefavorabil, din punct de 
vedere al atenţiei fata de produselor metalurgice, între momentul 


inchiderii magaziilor de marfa in Japonia si re-deschiderea acestora 
in urmatorul port de incarcare, doar in cateva zile au fost diferente de 
temperatura de pana la 20 de grade Celsius. Acest aer relativ 
incalzit, a venit in contact cu produsele metalurgice, ceea ce a dus la 
apariţia transpiratiei excesive a mărfii. 


3.6 Remarci nefolositoare cu privire la condiția mărfii pe timpul 
încărcării 

În practică transportului produselor metalurgice la bordul navei, se 
întâlnesc o serie de remarci care fie sunt total nefolositoare fie se 
întorc împotriva celui care le inserează în documentele de marfă. 


De exemplu, inserarea în conosament a unei remarci de tipul “Gooas 
uncovered on the open quay’ sau “Loaded from open area” nu are 
nicio legatura cu conditia aparenta a marfii si astfel este o remarca 
care nu este necesară şi nu asigura nicio garantie. În mod similar, 
remarca “All cargo loaded with chain slings” nu numai că nu are 
niciun scop ajutător dar afectează şi pune în pericol interesele 
cărăuşului, care conform Regulilor Haga-Visby (regula III aliniatul 2), 
cărăuşul este printre altele raspunzatoar pentru “... carrefully load...”. 


Adesea se întâlneşte remarca “Quantity and quality uncknown” care 
pur şi simplu închide gura multor comandanți. Aceleaşi Reguli Haga- 
Visby, specifică în mod clar faptul că “Neither the carier nor the ship 
shall be responsible for loss or damage arrising or resulting from... 
quality... of the goods” şi, datorită faptului că comandantul navei nu 
poseda cunoştinţele necesare pentru a judeca dacă maria este de o 
calitate mai slabă sau nu decât cea declarată, devine evident faptul 
că această remarcă nu-şi are locul în conosament. Prima parte, cea 
referitoare la “quantity being uncknown” dă naştere la ambiguitati. În 
practica comercială este normal faptul să se confirme, prin semnarea 
de mate's receipt sau conosament, faptul că mărfurile au fost luate în 
custodia transportatorului şi că o anumită cantitate de marfă este 
implicată în acest sens. În astfel de circumstanţe, este atât 


contradictoriu cat si ilogic faptul ca comandantul navei trebuie sa 
semneze pentru bunurile primite, asa cum se arata in conosament, 
dar în acelaşi timp, pune remarca in conosament în ideea că nu ştie 
ce cantitate de marfă are la bordul navei. 


În practică transportului maritim se întâlnesc foarte multe remarci 
care aduc cu adevărat atingere intereselor carausului şi care, din 
când în când, sunt inserate în conosamente sau mate's receipt. De 
exemplu: “Cargo loaded during rain”. 


Articolul III aliniatul 2 din Regulile Haga-Visby, specifică faptul că 
transportatorul trebuie să asigure în bune condiţii încărcarea 
mărfurilor la bordul navei (“... the carrier shall properly and carefully 
load...”). Ceea ce însemna ca, pe timpul operaţiunilor de încărcare, 
toate mărfurile sunt în custodia transportatorului, iar daca 
comandantul permite ca aceste marfuri sa fie udate de ploaie nu face 
decat sa incalce indeplinirea unei obligatii legale. Comandantul 
trebuie sa oprească încărcarea si sa închidă magaziile de marfă pe 
perioadele de ploaie. Cargo damaged by stevedores 


Dacă ţinem cont de faptul că stivatorii sunt in mod normal prepusii 
cărăuşului, şi în acest caz acesta nu-şi îndeplineşte obligaţia legală 
conform Regulilor Haga-Visby (III/2). 


Această remarcă îşi produce efectele chiar şi în contractele de 
transport în care este prevăzută condiţia “free in” deoarece aceasta 
modifică doar înţelegerea referitoare la care parte trebuie să 
plătească pentru operaţiunile de încărcare. În cazul condiţiei “liner 
terms” sarcina plătii cade pe urmele cărăuşului, în timp se în cazul 
condiţiei “free in” costurile pentru încărcare sunt suportate de părţile 
interesate cu privire la marfă. În ambele cazuri, însă, 
responsabilitatea datorită neglijentei fata de încărcare a stivatorilor, 
cade în sarcina cărăuşului nu în întregime sub incidenţa regulii III 
aliniatul 2 dar şi a regulii III aliniatul 8 din Regulile Haga-Visby. Acest 
lucru nu înseamnă că transportatorul nu poate veni în regres asupra 


stivatorilor, insemna doar ca transportatorul nu poate lasa deoparte 
primitorii mărfii, invitandu-i pe acestia să-şi îndrepte reclamatiile direct 
către stivatori sau către o altă parte terță. 


Cu toate acestea, în situaţia apariţiei unor avarii provocate de 
stivatori, transportatorul îi va notifica pe aceştia imediat iar dacă 
socoteşte că este necesar să se stabilească cauza şi extinderea 
avariei, acesta va invita toate părţile interesate la o inspecţie a mărfii 
avariate. 


Notificarea stivatorilor de către transportator va creşte considerabil 
şansele acestuia în a obține o despăgubire de la aceştia sau de la 
compania lor de asigurare. În cazul în care comandantul nu notifică 
imediat în scris stivatorii, îl lasa pe transportator fără nicio şansă de a 
îndrepta situația mai târziu. 


Capitolul 4 


Transportul produselor metalurgice la bordul navei 


Odată încărcate şi stivuite la bordul navei, mărfurile sunt în custodia 
navei drept pentru care comandantul navei trebuie să ia măsuri şi să 
acorde grijă cuvenită pentru a transporta mărfurile în siguranţă şi a le 
livra destinatarului în aceaşi condiţie aparentă în care au fost 
încărcate. 


Modalitatea de avariere a produselor metalice pe timpul voiajului, cel 
mai des întâlnită în practică, este avarierea prin ruginire datorată fie 
ventilării necorespunzatoare fie contaminării cu apă de mare 
datorată infiltrării pe la capacele magaziilor de marfă. 


4.1 Ventilarea produselor metalurgice pe timpul voiajului 


Prevenirea transpiratiei, este probabil motivul cel mai des întâlnit 
pentru efectuarea ventilarii si pare a fi, fenomenul care cauzează 
celor de la bordul navelor, cele mai multe probleme. În general, 
mărfurile sunt ventilate pentru a preveni formarea transpiratiei, atât a 
mărfii (cargo sweat) cât şi a navei (ship's sweat), care poate afecta 
condiția mărfii. 

Ventilarea mărfurilor în condiţii greşite, poate duce la avarii 
considerabile, şi înainte de a se lua decizia ca un spațiu de marfă să 


fie ventilat, este necesar sa se ia in consideratie cerintele marfii ce 
urmeaza a se ventila, temperatura si umiditatea din interiorul si din 
exteriorul magaziei de marfă, precum şi prezența sau absenţa 
vaporilor de apă rezultați din spargerea valurilor. Deasemnea, 
trebuie luat în considerare tipul şi poziţia ventilatoarelor din dotarea 
navei. 


Transpiratia (sweat), este denumirea dată în terminologia maritimă 
condensului, care apare în interiorul magaziilor de marfă. Pentru că 
transpiratia să apară, trebuie să existe umiditate în atmosferă din 
interiorul magaziei precum şi o diferenţă de temperatură între aerul 
din magazie şi marfă sau structură metalică a navei. Diferenţa de 
temperatură apare, deobicei atunci când nava trece prin zone 
climatice diferite, sau prin zone cu curenţi a căror temperatura este 
variabilă, iar cu cât este mai mare schimbarea de temperatură cu 
atât mai mult se formează transpiratia. 


Transpiratia navei (ship’s sweat) este condesul care apare atunci 
când aerul umed şi cald din interiorul magaziei de marfa vine în 
contact cu structurile metalice ale corpului navei. Transpiratia navei 
se va forma când temperatura punctului de rouă (dew point) a 
aerului din magazia de marfă este mai mare decât temperatura 
structurilor metalice ale corpului navei, condiţii care se întâlnesc cel 
mai des atunci când nava a încărcat într-o zonă caldă şi traversează 
o zonă rece. Transpiratia navei cauzată de o temperatura externă 
joasă, este cel mai probabil a fi depozitată mai întâi în vecinătatea 
ramei gurii de magazie şi în extremităţile prova şi pupa ale magaziei, 
deoarece tancurile superioare laterale sau cele din dublu corp, chiar 
şi atunci când sunt pline, asigură un strat protector care întârzie 
penetrarea răcirii provenită de la aerul exterior către tabla care 
formează învelişul magaziei de marfă. 


Atunci când este întâlnit un curent rece, ce cauzează o scădere a 
apei de mare, tabla învelişului corpului navei care este şi adiacentă 


magaziei de marfa se va raci, asigurand astfel conditii favorabile 
pentru formarea transpiratiei navei in astfel de zone. Atunci cand se 
trece dintr-o zonă caldă către o zona rece, ventilatia trebuie 
continuată pentru a retrage aerul umed din magazie şi a-l înlocui cu 
aer uscat din exterior. Dacă marfa conţine umiditate, aerul din 
magazie va continua să fie umed şi se va condensa până când va fi 
înlocuit cu aer uscat. 

Fig 4.1 Ilustrarea procesului de transpiratie a navei 


Transpiratia marfii (cargo sweat), consta in condensul care se 
formeaza pe suprafata unei marfi aflate la o temperatura joasa 
atunci cand aceasta vine în contact cu aerul umed si cald. 
Transpiratia marfii se va forma atunci cand temperatura punctului de 
rouă a aerului din magazie este mai mare decât temperatura mărfii. 
Acest lucru apare mai ales atunci când nava a încărcat într-o regiune 
cu temperaturi joase şi aerul a pătruns în magazia de marfă, iar nava 
va efectua voiaj într-o regiune cu aer mai cald. 


Pentru a preveni transpiratia mărfii atunci cand se trece dintr-o zona 
rece într-o zonă caldă, întrega operaţiune de ventilaţie trebuie oprită, 
iar magazia trebuie menţinută închisă, fără schimbări de aer pe cât 
posibil. Temperatura mărfii va creşte doar uşor, astfel încât va ajunge 


la temperatura atmosferica din exterior, si atata timp cat magazia 
ramane inchisa, aerul din interior va deveni gradual mai cald si 
capabil sa tina mai multa umiditate. 


Daca marfa contine umiditate, va elimina aceasta umiditate pe 
masura ce temperatura ei creste. Totusi, pe masura ce caldura este 
transferata din invelisul navei catre atmosfera din magazia de marfa 
si din atmosfera magaziei de marfa catre marfa, temperatura aerului 
din magazie rămâne cu un pas înaintea temperaturii mărfii. Orice 
eliminare a umidității din marfă poate fi ţinută în aer. Va fi foarte bine 
şi oportun să se ventileze doar dupa ce temperatura la suprafaţa 
mărfii a crescut până la valoarea temperaturii din exteriorul magaziei 
de marfă, sau atunci când aerul din exterior este foarte uscat. 

Fig 4.2 Ilustrarea procesului de transpiratie a mărfii 


Datorită faptului că produsele metalurgice sunt susceptibile 
procesului de ruginire, pentru care prezenţa umidității este necesară, 
o atenţie deosebită trebuie acordată temperaturii mărfii la momentul 
încărcării la bordul navei precum şi posibilele schimbări climatice 
care pot fi întâlnite pe timpul voiajului până la portul de descărcare, 
care vor stabili cum va fi ventilată marfa. Dacă produsele 
metalurgice sunt încărcate într-un port în care temeratura 


atmosferica este mai scazuta decat temperatura care se prevede a fi 
intalnita pe timpul voiajului, nu se va efectua ventilatie la marfa. 


Acest lucru se datoreaza faptului ca temperatura structurii metalice 
din interiorul magaziei de marfa se modifica foarte incet in raport cu 
creşterea temperaturii atmosferice din exterior si a apei de mare. În 
timp se temepratura exterioară continua să crească, temperatura 
mărfii (produselor metalurgice) va fi probabil mai scăzută decât 
temperatura punctului de rouă (dew point) a aerului din exterior, iar 
dacă marfa este ventilată, inevitabil va apărea transpiratia mărfii. În 
cazul produselor metalurgice ambalate, evitarea transpiraţiei mărfii 
este de o foarte mare importanţă. Apariţia transpiratiei pe suprafața 
ambalajalui poate pătrunde prin acesta intrând în contact direct cu 
marfa din interior. Astfel, înainte de a începe ventilatia trebuie 
observate cu atenţie condiţiile meteorologice următoare şi apoi se 
face comparatia cu temperatura actuală a mărfii. 


Atunci când produsele metalurgice sunt încărcate în zone calde, nu 
există pericolul de transpiratie al mărfii. Acest fenomen va lua 
naştere dacă temperatura atmosferică scade, şi pentru a combate 
acest fapt, trebuie făcută ventilarea magaziilor de marfă pentru a 
menţine temperatura atmosferică din interiorul magaziilor la un nivel 
similar cu cea a aerului din exterior. 


Odată ce a fost obţinută temperatura punctului de rouă, regulile de 
ventilație, aplicate şi în cazul transportului de produse metalurgice, 
sunt foarte simple şi se aplică astfel: 


1.Dacă dewpoint-ul aerului din interiorul magaziei de marfă este mai 
mare decât dewpoint-ul aerului din exteriorul magaziei de marfă 
atunci se face ventilație. 


2.Dacă dewpoint-ul aerului din interiorul magaziei de marfă este mai 
mic decât dewpoint-ul aerului din exteriorul magaziei de marfă atunci 
nu se face ventilație. 


Fig 4.3 Marfa ruginita datorita transpiratiei marfii si a navei pe timpul 
voiajului 


In multe situaţii este imposibil de a se măsura, sau măsurarea se 
face fără acuratețe, dewpoint-ul din magazia de marfă. În astfel de 
situații, cerinţele de ventilaţie pot fi estimate prin compararea, de mai 
multe ori pe zi, a temperaturii medii a mărfii la momentul încărcării cu 
temeperatura exterioară. Astfel, ventilatia poate fi făcută în baza 
următorului principiu, cunoscut în practică şi sub denumirea de 
“regulă celor trei grade” astfel, se face ventilație dacă temperatura 
aerului de afară este cu cel puţin 3 grade Celsius mai mică decât 
temperatura mărfii măsurată pe timpul încărcării. Este evident faptul 
că pentru aplicarea acestei reguli, va fi necesar ca ofițerii de la 
bordul navei să măsoare de mai multe ori temperatura mărfii pe 
timpul încărcării. 

Desigur, nu este suficient să se cunoască faptul când trebuie 
începută ventilarea mărfurilor. Ofițerii de la bordul navelor, trebuie să 
se asigure că sunt bine informaţi, despre orice modificare a 
condiţiilor atmosferice, care pot impune oprirea ventilării. Aceasta nu 
înseamnă doar să fie atenţi la condiţiile de vreme extremă, de 


exemplu. Daca valoarea de dewpoint a aerului de afara creste, 
poate deveni suficient pentru ca ventilarea sa trebuiasca a fi oprita. 


Masuri de precautie trebuiesc luate si pe timpul perioadelor de 
vreme nefavorabila, pentru a preveni apa provenita de la ploaie sau 
cea datorată spargerii valurilor de suprastructurile navei, de a 
pătrunde în interiorul magaziei de marfă. Astfel de situaţii pot duce la 
suspendarea operaţiunilor de ventilare a mărfii. 


Pentru a dovedi faptul că pe toată perioada cât marfa a fost în 
custodia navei, comandantul a acordat grijă cuvenită fata de aceasta 
cu privire la ventilarea pe timpul voiajului, este obligatoriu ca toate 
masuratorile/citirile efectuate în acest sens să fie consemnate în 
scris. Este foarte important că aceste măsurători/citiri să înceapă la 
momentul începerii operaţiunilor de încărcare a mărfii la bordul navei 
şi să fie încheiate doar în momentul în care marfa a fost complet 
descarcata. 


Pentru ca măsurătorile/citirile sa fie complete, acestea trebuie sa 
includa urmatoarele: 


1.Citiri ale termometrului umed si a celui uscat in baza masuratorilor 
efectuate atat in afara cat si in interiorul magaziilor de marfa; 


2.Temperatura mărfii; 


3.Umiditatea relativa, temperatura pentru “dew point” precum si 
temperatura apei de mare. 


Pe tot parcursul voiajului, aceste masuratori trebuies efectuate la 
fiecare patru ore. În aceslasi timp, trebuiesc făcute consemnări in 
ceea ce priveşte modul în care a fost efectuată ventilarea în 
conjunctie cu observatiile/masuratorile înregistrate. 


În cazul unor avarii la marfă în care este implicată umezeala sau 
condesnsul din magaziile de marfă, lipsa acestor înregistrări va pune 
nava într-o poziţie vulnerabilă 


4.2 Intretinerea capacelor magaziilor de marfa 


Litigiile privitoare la avarierea mărfurilor, izvorâte din lipsa etanseitatii 
capacelor magaziilor de marfă, reprezintă un procentaj semnificativ 
din totalul litigiilor la marfa din fiecare an. 


În cazul produselor metalurgice, lipsa etanseitatii capacelor şi 
infiltrarea de apă în magaziile de marfă, duce la contaminarea 
acestora cu apă de mare, rezultatul fiind apariția ruginii. Astfel de 
litigii, cauzate de lipsa întreţinerii navei, nu lasa nicio cale de apărare 
a armatorului navei. 


Tocmai datorită faptului că produsele metalurgice sunt întotdeauna 
mărfuri cu densitate mare, navele ce transportă astfel de mărfuri au 
o stabilitate excesivă ce dezvolta mişcări violente de ruliu, ceea ce 
duce apariţia şi concentrarea sarcinilor în diferite zone structurale ale 
corpului navei, în special în zona gurilor magaziilor de marfă. De 
accea, pe lângă ventilarea produselor metalurgice pe timpul 
voiajului, întreținerea navei şi în special a capacelor magaziilor de 
marfă şi a accesoriilor acestora, reprezintă o condiţie principală 
pentru transportul în siguranţă a acestor mărfuri. 


Fig 4.4 Ruginire datorata contaminarii cu apa sarata, infiltrata pe la 
capacele magaziilor de marfă 


Societăţile de Clasificare, au elaborat proceduri pentru menţinerea în 
bune condiţii a capacelor magaziilor de marfă şi care vin în ajutorul 
ofițerilor de la bordul navei. Aceste proceduri, de întreţinere a 
capacelor, au fost elaborate, în urma statisticilor, care au scos la 
iveală punctele vulnerabile, care au dus la pierderea etanseitatii 
magaziei de marfă, observate pe timpul inspecției, după cum se 
poate observa şi din graficul de mai jos: 


Fig 4.5 Defecte ale capacelor găsite în urma inspecțiilor la nave 


Procentajele din figură de mai sus, reprezintă următoarele deficienţe 
întâlnite la capace şi elementele componente ale acestora: 21% 
fluturi de fixare; 18% capace; 27% garniturile de cauciuc şi canalele 


de fixare ale acestora; 9% barele de compresie; 14% drenajele; 11% 
mecanismele de operare. 


Pentru a evita apariţia acestor deficiențe, următoarele recomandări, 
pot fi considerate, ca bună practica marinărească: 


1. Examinarea la intervale regulate de timp a capacelor magaziilor 
de marfă, poate duce la identificarea următoarelor aspecte: 


nivelul de coroziune (acestea se pot compara cu gradele de 
coroziune elaborate de Societăţile de Clasificare); 


localizarea coroziunilor la îmbinările sudate; 
crăpături la îmbinări; 
distorsiuni permanente ale tablei şi întăriturilor interne. 


2. Contactarea unui inspector de la Societatea de Clasificare şi 
efectuarea reparațiilor, imediat atunci când: 


se depistează coroziune excesivă, de exemplu găuri, sau deformări 
mari ale învelişului de tablă exterior al capacelor; 


rupturi (spărturi) ale îmbinărilor structurale principale; 


zone cu deformări semnificative, altele decât cele provocate de 
avarii mecanice. 


3. Examinarea cu atenţie a capacelor magaziilor de marfă, în 
special, după ce nava a traversat zone cu condiţii de vreme extremă 
(valuri mari, mişcări oscilatorii violente). 


4. Rectificarea deficientelor, în locurile unde există contact, metal pe 
metal, înainte de înlocuirea garniturii de cauciuc. Înlocuirea garniturii 
de cauciuc, nu va avea niciun efect, dacă există contact metal pe 
metal, între capac şi bara de compresie a căii de rulare; în acest caz 
garnitură de cauciuc va fi distrusă, doar după câteva luni de 
folosinţă. 


5. Pastrarea curata si fara reziduuri a cailor de rulare si a canalelor 
de drenaj a apei. 


6. Pastrarea în condiţii bune şi de folosinţă a fluturilor de prindere. 


7. Pastrarea în condiţii bune şi de folosință a rolelor de ghidare, 
sârmelor, lanțurilor, balamalelor de îmbinare, prin ungerea acestora 
la intervale regulate de timp. 


8. Testarea, la intervale regulate de timp, a uleiului din instalaţia 
hidraulică, pentru deschiderea capacelor şi înlocuirea acestuia 
atunci când se observă urme de contaminare sau deteriorare. 


9. Supravegherea permanentă, a nivelului de ulei din tancurile 
sistemului hidraulic de operare a capacelor şi completarea cu ulei ori 
de câte ori este nevoie pentru a menține nivelul indicat în 
documentaţia tehnică. 


10. Remedierea imediată, a oricărei scurgeri de ulei din instalația 
hidraulică. 


11. A se avea în vedere că, întreţinerea regulată şi continuă a 
capacelor, este mai eficientă şi mai puţin costisitoare, decât 
inspectiile sporadice şi reparaţiile majore. 


Nu este recomandat să se efectueze următoarele: 


1.Considerarea reparațiilor necesare, ca fiind temporare, dacă ele 
trebuiau să fie permanente. Durabilitatea capacelor şi nu în ultimul 
rând a navei, depind de calitatea lucrărilor efectuate. 


2.Ignorarea coroziunii serioase, a spărturilor sau deformărilor din 
capace. Acestea, sunt semne de deteriorare şi sunt potenţial 
periculoase. 


3.Aplicarea de vaselină pe garnitură de cauciuc a capacului. 


4.Folosirea pentru instalaţia hidraulică a oricui alt tip de ulei, decât 
cel recomandat. 


5.Lasarea liberă a fluturilor de prindere a capacelor pe timpul 
voiajului. 

6.Încercarea de deschidere a capacelor atunci când pe acestea se 
afla încărcată marfa. 


7.Deschiderea capacelor pe timpul voiajului (doar dacă este absolut 
necesar). 


Coroziunea, reduce rezistența capacelor magaziei de marfă. 
Reducerea rezistenţei, dă naştere, creşterii încovoierii (deformării), 
atunci când pe capace este încărcată marfa, sau chiar din simplă 
ambarcare a apei de mare, provenită din valurile care se sparg pe 
punte. Dacă, coroziunea avansează, aceasta poate slăbi structura 
capacului, accelerând apariția găurilor în învelişul de tabla al 
acestuia. 


Capacele, sunt proiectate să aibă contacte între structurile sale 
metalice şi structurile metalice ale căii de rulare, atunci când sunt 
închise. Acest contact metal pe metal, determină gradul de 
compresie dintre bară de compresie a căii de rulare şi garnitură de 
cauciuc a capacului. Contactul. Poate fi nimic mai mult, decât 
aşezarea marginii laterale de tablă a capacului pe calea de rulare, 
deşi anumite capace sunt prevăzute cu blocuri de metal (landing 
pads), pentru atenuarea contactului. 


Atunci când, aceste blocuri de metal pentru atenuare sunt într-un 
grad ridicat de deteriorare, presiunea pe garnitură de cauciuc a 
capacului, creşte. Dacă aceasta deteriorare este mai mare de 4 mm, 
presiunea crescută din garnitură de cauciuc, va duce la deteriorarea 
acesteia. De aceea, repararea acestor blocuri de metal pentru 
atenuare este esenţială. 


Garnitura de cauciuc care este fizic deteriorată, ruptă sau tocită 
trebuie înlocuită imediat. Lungimea minima a părții de garnitură, care 
trebuie înlocuită, trebuie să fie de un metru. Garnitură de cauciuc, 


care este comprimata permanent la 75% din valoarea de compresie 
la care a fost proiectată, trebuie complet înlocuită. Producătorul 
acesteia, va furniza detalii ale gradului de comprimare. O regulă 
simplă de a estima comprimarea, este aceea când, garnitura este 
comprimată la 30% din grosimea  garniturii. Comprimarea 
permanentă a garniturii de cauciuc, indică deteriorarea suprafeţelor 
metalice de contact. De aceea, niciodată nu se vor înlocui garniturile 
de cauciuc, înainte de a se verifica gradul de deteriorare al punctele 
de contact metal pe metal. 


Aerul, duce la îmbătrânirea garniturii de cauciuc a capacului. 
Aceasta, devine tare şi îşi pierde elasticitatea. În acest caz, garnitură 
de cauciuc, se va înlocui pe toată lungimea afectată. 


Gurile de magazie, sunt proiectate şi construite pentru a drena apă, 
care a penetrat garnitură de cauciuc. Canalele de drenaj trebuie 
întotdeauna sa fie curate, înainte de închiderea capacelor. 
Deasemenea, acestea trebuie menținute în condiţie bună, fara 
rugină detaşabilă sau resturi de marfă rămase permanent. Canalele 
de drenaj, care prezintă avarii, trebuie reparate imediat şi apoi 
vopsite, pentru a preveni coroziunea. Canalele de drenaj, sunt 
localizate, atât la îmbinarea capacelor, cât şi pe calea lor de rulare, 
între barele de compresie şi tabla internă a ramei gurii magaziei de 
marfă. 


Apă, poate pătrunde în magazia de marfă, prin gura de acces a 
acesteia, prin gurile de ventilaţie, sau prin orice altă deschidere din 
capace. De aceea, garniturile de etanşare ale acestor deschideri, 
trebuie să fie permanent în stare bună. 


Fluturii de prindere, fixează capacele în poziţie corespunzătoare 
comprimării adecvate a garniturii de cauciuc (aceştia sunt prevăzuţi 
cu o garnitură de cauciuc pentru a ajuta comprimarea). 
Comprimarea garniturii de cauciuc, a fluturilor, determină tensiunea 


aparuta in acesta. Aceste garnituri, sunt susceptibile avariilor, atat 
fizice, dar si în ceea ce priveşte întărirea lor. Anumiți operatori, 
protejează garnitura şi filetul de strângere al fluturilor, aplicând pe 
acestea un strat subțire de vaselina. 


4.3 Descărcarea produselor metalurgice 


La portul de descărcare, este recomandat a se angaja un surveyor 
care să confirme faptul că la sosirea navei capacele magaziilor de 
marfă erau corespunzător asigurate, având dispozitivele de 
asigurare în poziţie şi corect operate. Surveyorul trebuie să fie 
martor la deschiderea magaziilor de marfă şi să certifice că la acel 
moment marfa era uscată şi în condiţie aparenta bună, dacă acest 
lucru intradevar s-a constatat. 


Dacă atunci când magaziile de marfă sunt deschise şi se observă că 
marfa este udă, surveyorul va verifica atât temperatura de la 
suprafața mărfii (pentru a determina dacă umezeala se datorează 
transpiratiei mărfii sau a navei), şi va efectua teste cu nitrat de argint 
(pentru a determina dacă umezeala este datorată apei de mare 
infiltrată în magazie). 


Comandantul navei trebuie sa instiinteze navlositorii/primitorii cu o 
scrisoare prin care respinge orice responsabilitate pentru eventuale 
litigii cu privire la marfă în legătură cu avaria datorată 
transpiratiei/umezelii mărfii. 


Surveyorul trebuie să verifice condiţia oricărei barje sau oricărui 
vagon in care urmează să se încarce marfa ce urmează a se 
descărca din navă. Deasemnea, surveyorul trebuie să urmărească 
descărcarea navei pe tot parcursul operaţiunilor de descărcare şi nu 
să fie prezent doar atunci când ultima parte a mărfii este descărcată. 


Este evident faptul ca pe tot parcursul operatiunilor de descarcare, 
ofiterii de la bordul navei trebuie sa urmareasca cu atentie modul de 
manipulare, mijloacele şi dispozitivele folosite, astfel încât orice 
avarie la marfă datorată manipulărilor necorespunzătoare să fie 
consemnată. Toate aceste avarii, trebuiesc aduse imediat în atenţie 
tuturor părților interesate. 


La terminarea descărcării, compania de stivatori va prezenta 
comandantului navei raportul de descărcare (Ou-Turn Report) în 
care vor fi inserate diferite remarci cu privire la avariile la marfa, pe 
care compania de stivatori le reclamă că au fost observate pe timpul 
descărcării mărfii de la navă. 


Capitolul 5 


Studii de caz privind litigii izvorate din transportul 
produselor metalurgice la bordul navei 


În acest capitol sunt prezentate câteva studii de caz reale, în care 
sunt expuse litigii majore izvorâte din transportul produselor 
metalurgice la bordul navei. 


5.1. Studiul de caz nr.1 — Folosirea metodei de stivuire 
“California Block Stowage” 


O nava de tip bulk carrier, a incarcat aproximativ 15,500 tone de 
slaburi dintr-un port din Italia. Marfa era destinata pentru porturi de 
pe coasta de Est a SUA. Înainte de încărcare, comandantul navei a 
fost informat că metoda California Block Stowage va fi folosită pentru 
stivuirea mărfii. Cu toate cu nu transportase niciodată slaburi, 
comandantul navei a sugerat încărcătorilor că marfa să fie stivuita 
țesut, transversal din bord în bord, chiar dacă această metodă 
implica mai mult timp la operare. Totuşi, încărcătorul l-a convins că 
metoda California Block Stowage este corespunzătoare şi că aceştia 
au foarte multă experiență în folosirea ei. În cele din urmă, 
comandantul a acceptat planul de încărcare propus de încărcători şi 
mai mul decât atât a semnat o scrisoare înaintată de către aceştia 
care stabilea următorii termeni: 


“Prin aceasta se certifica faptul marfa incarcata la bordul navei a fost 
încărcată, stivuita, asigurată şi amarata sub supravegherea mea şi 
în totală satisfactie. Nava este în bună stare de navigabilitate din 
toate punctele de vedere şi este gata să-şi ducă la îndeplinire 
voiajul”. 

Din nefericire, la câteva zile după ce nava a părăsit portul de 
încărcare, în timp se se afla în Marea Mediterană, în condiţii de 
vreme uşor nefavorabila, nava s-a înclinat brusc. În urma inspectiei, 
s-a constatat că marfa din toate cele 5 hambare s-a deplasat către 
babord. Armatorul navei a declarat avarie comună iar comandantul a 
luat decizia de a se îndrepta către un port de refugiu. În portul de 
refugiu, marfa a fost re-stivuita conform recomandărilor făcute de 
surveyorii care au fost prezenţi, în numele diferitelor parti. Într-un 
mod interesant, cu toate că surveyorii au recomandat sudarea de 
“stoppere” în fiecare magazie, pentru a evita deplasarea stivelor de 
marfă pe timpul voiajului, metodă de re-stivuire a fost aceeaşi ca în 
portul iniţial de încărcare, adică California Block Stowage. 


În baza acestui incident au izvorât un număr de dispute între diferite 
părţi participante la transport. Armatorul navei a reclamat re-stivuirea 
mărfii şi costurile aferente, pe motiv ca acestea nu au fost restituite 
în baza avariei comune. Navlositorul pe voiaj, aflat la capătul lanţului 
de navloasire al navei, a reclamat deasemenea contribuţia lor la 
avaria comună. Toate aceste dispute au ajuns la curtea de arbitraj. 


Mai presus de toate, problema a fost pusă asupra clauzelor 8 şi 15 
din contractul de navloasire. Ambele aceste clauze erau din punct de 
vedere material fără amendamente. În particular, clauza 8 nu 
conţinea cuvintele ‘responsibility’ după cuvintele “under the 
supervision of the Master”. 


Armatorul navei a argumentat faptul că condiţiile meteorologice 
întâlnite de navă nu au fost neobişnuite, pentru perioada respectivă 


a anului, si astfel cauza incidentului a fost neputinta incarcatorului de 
a-şi duce la îndeplinire propriul plan de încărcare/stivuire al mărfii. În 
plus, armatorul navei a invocat faptul că clauza 8 din contractul de 
navlosire îl tine răspunzător pe navlositor pentru stivuirea şi 


amararea incorectă şi necorespunzătoare a mărfii. 


Navlositorul nu a fost de acord cu această argumentatie. El şi-a 
menținut în continuare poziția, susținând că metodă de stivuire a fost 
corespunzătoare iar stivuirea şi amarajul efectuat de încărcător a 
fost adecvat. În plus, acesta a făcut referire la scrisoarea 
comandantului navei, “letter of satisfaction”, în susținerea poziţiei lui. 
În viziunea acestuia, deplasarea stivelor de marfa în toate cele cinci 
magazii s-a datorat oscilaţiilor excepţionale de ruliu ale navei care au 
indicat neglijenta în navigaţie a comandantului navei. 


Decizia unuia dintre arbitri a fost în dezacord cu a celorlalți doi 
arbitri. Acesta a argumentat mai mult pe faptul că deplasarea mărfii 
s-ar fi putut datora condiţiilor meteorologice extreme întâlnite de 
nava precum şi ruliul excesiv al acesteia. 


În baza probelor administrate, de la diferiți surveyori care au 
participat la re-stivuirea mărfii în portul de refugiu şi a surveyorului 
care a efectuat inspecția preliminară a mărfii înainte de încărcarea in 
primul port, majoritatea a decis că încărcătorul nu a pus în aplicare 
propriul lui plan de încărcare şi stivuire. Majoritatea a evidenţiat 
faptul că au fost deficiențe atât ale amarajului cât şi în susţinerea 
laterală a stivei de marfă. În plus, a fost evidenţiat faptul că în stivele 
de marfă se găseau slaburi de diferite dimensiuni, ceea ce a 
însemnat că fiecare stivă nu a fost uniforma. 


În continuare, arbitri au stabilit cine a fost responsabil, din punct de 
vedere contractual, pentru stivuirea defectuoasă. Armatorul, a 
argumentat faptul că enunţul clauzei 8 plasează aceasta 
responsabilitate în seama navlositorului. Într-un mod surprinzător, 


navlositorul a considerat corectă aceasta argumentatie. Cu toate 
acestea, navlositorul a argumentat urmatoarele: 


1.Cauza adevarata a incidentului a fost lipsa bunei stari de 
navigabilitate a navei, nu cea a stivuirii necorespunzatoare; 


2.Aceasta lipsa a bunei stari de navigabilitate a fost cauzata de 
neglijenta sau vina armatorului (sau a angajaţilor acestuia); 


3.Armatorul are obligaţia absolută a pune la dispoziţie o navă în 
bună stare de navigabilitate; 


4.Comandantul navei are datoria de a superviza încărcarea şi 
stivuirea mărfurilor şi să se familiarizeze cu natura mărfurilor, să 
aigure stabilitatea şi bună stare de navigabilitate a navei sale. 


5 În esenţă, litigiul s-a rezumat la întrebarea: Cauza incidentului a 
fost stivuirea defectuoasă sau lipsa bunei stări de navigabilitate a 
navei? 


Majoritatea a decis că principala cauză a fost stivuirea defectuoasă 
şi faptul că comandantul navei nu poate fi considerat un expert în 
transportarea fiecărui tip de marfa. El a fost îndreptăţit să se bazeze 
pe ceea ce a spus încărcătorul, care a afirmat că cunoaşte şi are 
experienţă foarte mare în ceea ce priveşte metoda de stivuire 
California Block Stowage. Scrisoarea pe care a semnat-o 
comandantul navei (/etter of satisfaction) a confirmat ceea ce i s-a 
adus la cunoştinţă de către încărcător şi a fost descrisă ca fiind nimic 
mai mult decât o scrisoare pe care stivatorii, în foarte multe porturi, a 
dau spre semnare comandantului navei la terminarea încărcării. 


5.2. Studiul de caz nr.2 — Marfa avariată şi conasament curat 


Nava “x” a fost nominata să încarce produse metalurgice, dintr-un 
port un Golful Persic, ce a constat în 600 de legături de țeavă si 


2,000 tone de role laminate la cald. 


Înainte de începerea încărcării, surveyorul nominat de de Clubul P&I 
al armatorului a efectuat inspecția magaziilor de marfă, a capacelor 
şi accesoriilor acestora, nava fiind declarată aptă de a încărca 
produse metalurgice. În plus, surveyorul a efectuat o inspecţie 
preliminară a mărfii ce urma să fie încărcată, recomandând 
comandantului navei să insereze în documentele mărfii următoarele 
remarci: 


10% din ţevi, lovite, indoite, zgâriate; 

2% din ţevi cu capacele protectoare lipsa; 
2% din benzi lipsa; 

8% din role cu suprafaţa ruginită. 

20% din role ude inainate de încărcare. 


Comandantul navei a emis către agentul navlositorului o scrisoare 
de autorizare pentru semnarea conosamentelor în numele sau, în 
care a fost specificat: 


Toate conosamentele semnate de agentul navlositorului să fie în 
conformitate cu cantitățile şi descrierea actuală a mărfii încărcată la 
bordul navei. 


Toate remarcile din mate's receipt trebuiesc trecute aşa cum sunt în 
conosamentele emise pentru acel transport. 


După plecarea navei, toate conosamentele au fost eliberate fără 
nicio remarcă cu privire la condiţia mărfii, comandantul fiind în 
necunostinta de cauză în acest sens. 


La portul de descărcare a fost efectuate inspecții la marfa atât de 
surveyorul nominat de armator cat şi de cel nominat de navlositor. 
Dupa e examinare atenta, primitorul a ajuns la concluzia ca 
majoritatea rolelor erau avariate iar multe dintre ele au fost 


considerate necorespunzatoare pentru scopul lor si au fost respinse. 
Astfel, primitorul mărfii a înaintat o reclamaţie împotriva armatorului 
pentru 60 de role avariate care au fost considerate pierdere totală. 


Ca o consecinţă a faptului că navlositorul a emis conosamente 
curate (nu în conformitate cu condiția aparenta reală a mărfii din 
portul de încărcare), armatorul a fost ţinut responsabil de către 
părţile interesate ale mărfurilor, chiar dacă o parte din avarii au 
existat înainte de încărcare. 


Faptul că navlositorul a eliberat conasamente curate, s-a datorat 
presiunii de natura comercială, exercitată de încărcător, ce a rezultat 
din termenii scrisorii de credit. Totuşi, acest fapt nu este în interesul 
armatorului, deoarece conosamentele curate eliberate pentru marfa 
avariată îl tine pe armator responsabil pentru orice avarie la maria 
indiferent dacă avaria a apărut înainte sau după încărcare. Ceea ce 
este şi mai important de menţionat este faptul că eliberarea de 
conosamente curate pentru marfa avariată poate fi considerată o 
fraudă împotriva primitorilor mărfii şi duce la invalidarea politei de 
asigurare P&l. 


Ce a ce este foarte important de notat în acest caz, este faptul că un 
surveyor de la un club P&l nu a folosit formulările standard de 
descriere a avariilor la marfa (aşa cum recomanda clubul de 
asigurare) şi mai mult decât atât a folosit formulări întocmai 
nerecomandate de club (cluburile de asigurare nu recomandă 
descrierea numărului de avarii în procentaje, aceastea trebuiesc 
descrise cât mai exact posibil). 


5.3. Studiul de caz nr.3 — Când un “conosament curat” nu este 
curat 


Nava a incarcat o cantitate de tevi din portul Ulsan, pentru a fi 
descarcata în portul Los Angeles. Conosamentul conţinea clauza UŞ 
General Paramount Clause ce incorpora US COGSA şi exprimarea 
uzuală ca mărfurile au fost încărcate “în apparent good condition”. În 
plus, acesta includea clauza RETLA, care prevedea următoarele: 


“If the goods aş described by the Merchant are iron, steel [or] 
metal..., the phrase ‘apparent good order and condition’ set out in 
the preceding paragraph does not mean the Goods were received... 
free of visible rust or moisture... If the Merchant so request, a 
substitute Bill of Lading will be issued omitting this definition and 
setting forth any notations which may appear on the mate’s or tally 
clerk's receipt”. 


La portul de incarcare a fost efectuata inspectia marfii, inainte de a fi 
incarcata, si au fost recomandate comandantului navei o serie de 
remarci, cu privire la rugină şi oxidare, spre a fi inserate în 
conosament şi mate's receipt. Mate's receipt-ul includea deasemnea 
clauza RETLA şi specifică faptul că condiţia mărfii este în 
conformitate cu raportul emis de surveyor. Totuşi, raportul 
surveyorului nu a fost ataşat. Conform contractului de navlosire, 
conosamentul trebuia sa fie eliberat în conformitate cu mate's 
receiptul. 


La terminarea încărcării comandantul nu a înserat remarci în 
conosament. Mai mult, la cererea incarcatorului, a fost eliberat 
conosament curat ce conţinea clauza RETLA în schimbul unei 
scrisori de garantie (LOI - letter of indemnity). 


La portul de descarcare, au fost observate avarii considerabile prin 
ruginire. Primitorul marfii a cerut despagubiri armatorului pentru 
pierderile rezultate. 


Armatorul navei a facut referire la clauza RETLA si a argumentat 
faptul ca aceasta clauza trebuie interpretata ca insemnand ca toate 


suprafetele ruginite, indiferent de grad si extindere, sunt excluse din 
interpretarea lor cât priveşte condiţia aparent buna a mărfurilor. 


Primitorul mărfii a susținut faptul că clauza RETLA califica 
interpretarea cu privire la condiţia aparenta, dar ca cele două 
prevederi trebuie să fie citite împreună. Aceştia au argumentat în 
continuare faptul că, deoarece clauza caută să evita 
responsabilitatea, trebuie să fie interpretată în mod restrictiv si 
trebuie să aibă putere să excludă responsabilitatea doar pentru 
rugina care se întâlneşte în mod normal la orice produs metalurgic şi 
care nu diminuează calitatea sau valoarea comercială în întregime a 
mărfii. 

Judecătorii au fost de acord în mare cu interpretarea argumentată de 
primitor, considerând că clauza RETLA trebuie să fie interpretată 
împreună cu exprimarea standard referitoare la condiţia mărfii. În 
plus, judecătorii au concluzionat că interpretarea făcută de armator 
în conosament a avut la bază un fals (o înşelăciune). 


Decizia luată în această speţă, scoate încă o dată în evidenţă 
sarcina Comandantului navei de a descrie cât mai precis condiţia 
aparentă a mărfii, bazată pe opinia sa rezonabilă şi cinstită. Nu 
există aşadar nicio substituire reală de a clauza conosamentele 
atunci când condiţia aparentă a mărfii la momentul încărcării o 
impune. 


În dreptul englez, incorporarea clauzei RETLA în conosment nu va 
proteja armatorul, cu excepţia cazurilor când maria este afectată 
doar de rugină şi umezeala superficială. O scrisoare de garanţie din 
partea încărcătorului, precum cea eliberată în speţă prezentată, nu-l 
pune la adăpost pe armator, fata de condiţia actuală a mărfii la 
momentul când a fost eliberat un conosament curat şi o scrisoare de 
garanţie. În astfel de circumstanțe, acţiunea armatorului va fi 


considerata gresita iar scrisoarea de garantie va fi in consecinta 
neexecutorie. 


5.4. Studiul de caz nr.4 — Contaminare cu apa de mare pe timpul 
voiajului 


Nava “Y” a încărcat 130 de role tabla galvanizata în portul Tampico, 
pentru a fi descărcate în portul Valparaiso. Încărcarea si stivuirea 
mărfii s-a facut sub supravegherea surveyorului nominat de 
cumpărătorul mărfii. La terminarea încărcării s-a eliberat 
conosament “curat”. După terminarea încărcării nava a procedat 
către portul Corpus Christi, unde a încărcat mărfuri generale. Imediat 
după plecarea din portul Corpus Christi, nava a întâlnit condiţii de 
vreme nefavorabilă, forța vântului ajungând până la 6 pe scara 
Beaufort. Imediat după această perioadă, echipajul a efectuat o 
inspecţie în magaziile navei unde s-a observat apă de mare. Toată 
apa de mare a fost pompată afară în zilele următoare. 


După escală în portul Arica, unde nava a descărcat marfurile 
generale, nava a procedat către portul Valparaiso unde a descărcat 
rolele de tablă galvanizată. La sosirea navei, surveyorul nominat de 
clubul P&l al armatorului a consemnat faptul că marfa este în 
condiție aparent bună. Mai târziu, în aceeaşi zi, surveyorul 
cumpărătorului mărfii, a inspectat marfa şi a observat avarii datorate 
contaminării cu apă de mare pentru aproximativ 30% din role, cu 
toate ca magaziile navei aratau uscate. 


Întreaga cantitate de role a fost livrată la locul de recepție al 
primitorului în Santiago. La sediul primitorului mărfii s-a organizat o 
inspecţie, efectuată de către surveyorii tuturor părţilor implicate, şi în 
unanimitate s-a stabilit ca toate cele 130 de role au fost avariate prin 


contaminare cu apa de mare si nu mai pot fi folosite pentru scopul 
lor initial. 


Litigiul a ajuns în instanţă, unde primitorul mărfii a menţinut faptul ca 
avaria a fost cauzată datorită contaminării cu apă de mare infiltrata 
în magazia de marfă pe timpul voiajului, datorită lipsei bunei stări de 
navigabilitate a navei, accentuată datorită devierii navei către portul 
Corpus Christi şi în consecinţă expunerii condiţiilor de vreme 
nefavorabilă. 


Armatorul navei, pe de altă parte, a argumentat faptul că, nava 
datorită specificului acesteia de navă tramp era în dreptul său să 
poată face escală şi în alt port de încărcare. El a argumentat faptul 
ca reclamatia primitorului mărfii trebuie respinsă pe motivul erorii în 
management, care conform Regulilor Haga-Visby exonereaza 
armatorul navei de resposabilitate cauzata de neglijenta sau eroarea 
în managementul navei. Armatorul a motivat ca erorarea a constat în 
greşeala unui membru de echipaj de a nu închide gurile de ventilaţie 
de pe punte, de la magaziile de marfă, aşa cum a ordonat 
comandantul navei, astfel permițând apei de mare să pătrundă în 
interior şi să avarieze rolele. 


Instanța, a hotărât că primitorul mărfii şi-a îndeplinit sarcina de a 
stabili şi arată avaria la marfă, iar apărarea armatorului cu referire la 
erorare în management nu este acceptată. S-a evidenţiat faptul că 
armatorul a greşit atunci când nu a permis accesul surveyorului 
primitorului mărfii la bordul navei, iar acest fapt a dus la punerea la 
îndoială a raportului de survey, efectuat de surveyorul armatorului 
care evidenția faptul că marfa a sosit in buna regula. 


Instanta a hotărât în unanimitate ca primitorul mărfii este total 
îndreptăţit pentru despăgubirile suferite la marfa 


5.5. Studiul de caz nr.5 — Folosirea necorespunzatorare a 
“dunnage-ului” 


O cantitate de 2400 tone ţevi a fost în încărcată în mai multe porturi 
din China pentru a fi descărcată în portul Antwerp. Marfa a fost 
stivuită în bloc, iar acolo unde forma magaziei navei nu a permis 
acest lucru sau construit împănări din lemn. Material lemnos a fost 
dispus pe toată lățimea magaziei de marfa, din loc în loc. Totuşi, 
între capetele ţevilor şi pereţii transversali ai magaziei de marfă nu a 
fost dispus niciun fel de material lemnos. 


Surveyorul de la clubul P&I al armatorului, care a efectuat inspecția 
preliminară a mărfii, a sugerat următoarele remarci pentru a fi 
inserate în conosament: 


Marfa a fost depozitată în spații deschise şi neacoperită înainte de 
încărcare. 


Marfa prezintă urme de rugină pe suprafaţă şi la capete; 
Marfa prezintă uşoare zgârieturi pe suprafată; 
89 de tevi fără capace protectoare la capete. 


Pe timpul voiajului, nava a întâlnit condiţii meteorologice nefavorabile 
şi o parte din împănările din lemn, construite în magaziile navei, au 
căzut ceea ce a permis tevilor să se deplaseze. Deasemenea, ţevile 
stivuite în vecinătatea peretelui transversal s-au lovit de acesta şi s- 
au avariat. 


La portul de descărcare, surveyorul nominat a constatat faptul că 
10% din numărul total de țevi sunt lovite la capete. 


S-a dovedit că principala cauză a avariei a fost pregătirea 
necorespunzătoare a magaziei de marfă înainte de încărcare, 
precum şi stivuirea necorespunzătoare a mărfii. În plus, s-a dovedit 
faptul nu s-a folosit dunnage între capetele ţevilor şi peretele 
transversal al magaziei de marfă, iar acolo unde s-a făcut împănarea 


stivei de marfa, aceasta s-a facut intr-un mod inadecvat folosindu-se 
material lemnos necorespunzator. 


Capitolul 6 


Utilizarea Clauzei RETLA in transportul produselor 
metalurgice la bordul navelor 


6.1 Aparitia Clauzei RETLA 


Din motive evidente, foarte multi dintre incarcatori doresc ca la 
terminarea încărăcării sa le fie eliberate conosamente curate. În 
cazul produselor metalurgice, mai puţin în cazurile când acestea 
sunt tratate special sau sunt ambalate, există întotdeauna 
posibilitatea ca pe suprafaţa acestora să existe urme vizibile de 
rugină. 

Oxidarea apărută la suprafaţa produselor metalurgice se poate 
întinde de la un nivel superficial la unul pronunţat care poate afecta 
condiţia acestora. Dacă în cazul oxidării superficiale poate nu este 
neapărat nevoie de clauzarea conosamentelor, în cazul oxidării mai 
pronunţate clauzarea este de cele mai multe ori, dacă nu 
intotdeauna, necesara. Totusi, problema pe care o intampina un 
comandant de nava este atunci cand trebuie sa decida cand rugina 
(oxidarea) nu este superficiala si cat de exact trebuie sa descrie 
gradul de extindere al acesteia. 


In aceste circumstante, comandantul navei va fi adesea supus 
presiunii de a elibera un conosament curat sau a accepta o scrisoare 
de garanţie în schimbul eliberării unui conosament curat (fără 
remărci). În oricare din aceste situaţii, dacă conosamentele sunt 


eliberate iar coamndantul navei are la cunostinta ca acestea contin o 
descriere incorectă a condiţiei aparente a mărfii, orice răspundere 
care derivă din acest fapt nu este acoperită de polita de asigurare a 
Clubului P&I al navei. 


Un mijloc suplimentar de a încerca evitarea acestor dificultăţi, pentru 
ca conosamentele sa fie eliberate curate, în mod particular in sfera 
transportului produselor metalurgice, este încercat prin Clauza 
RETLA. 


Ceea ce este cunoscut ca fiind Clauza RETLA a fost dezvoltat ca un 
mod convenabil de a emite conosament curat pentru satisfacerea 
intereselor încărcătorilor și protejarea cărăușului împotriva litigiilor 
izvorâte din avariile la marfă care pot fi dovedite a fi dinainte de 
încărcare. 


Clauza RETLA a fost denumită în decizia din cazul “Tokio Marine & 
Fire Insurance Company Ltd v Retla Steamship Company [1970], 
dată de Curtea de Apel a SUA. 


În această speţă, pe conosament era inserată urmatoarea 
prevedere: “Termenul “apparent good order and condition” atunci 
cand este folosit in acest conosament cu referire la produse 
metalurgice nu înseamnă ca aceste produse, atunci cand au fost 
primite la încărcare, nu prezentau urme vizibile de rugină sau 
umezeală. Dacă încărcătorul cere cu adevărat acest lucru, se va 
elibera un alt conosament în care se va omite expresia menţionată 
mai sus si se va insera orice descriere cu referire la rugină sau 
umezeală care pot fi menţionate și pe Mate’s Receipt.” 


Instanta a decis, inter alia, că Clauza RETLA nu a fost restictionata 
la ‘light atmospheric rust” dar cărăușul nu a descris condiţia 
aparentă a mărfii cu referire la gradul de severitate al ruginii sau 
umezelii. Această decizie nu a fost urmată de toate instanţele din 


SUA si drept rezultat a existat o anumita confuzie cu privire la efectul 
ei. 


Deoarece utilizarea unei astfel de clauze poate insoti cu ea riscurile 
acoperite de Clubul P&l daca un membru nu este reuseste sa se 
apere într-un litigiu deoarece conosamentul ar fi trebuit sa fie 
clauzat, și, prin urmare, nu poate exista nicio certitudine ca să 
acopere, întrebarea care se pune în aceste circumstanţe este ce 
încredere se poate avea într-o Clauză RETLA? În special, în cazurile 
când rugina, atunci când este îndepărtată, este posibil să scoată la 
iveală o coroziune avansată la suprafaţa metalului? 


Clauza RETLA își produce efectul pe premisa că nu exită o 
reprezentare că mărfurile încărcate sunt într-o "condiţie aparent 
buna” și ca, dacă încărcătorul ar prefera un conosament care să 
descrie condiţia aparentă a mărfii acesta va fi eliberat dacă (i) nu 
include o Clauză RETLA și (ii) este în conformitate cu orice remărci 
cu privire la condiţia mărfii cuprinse în Mate's receipts. 


Cu toate acestea, Clauza RETLA au atras foarte multe critici. 
Acestea au fost justificate pe baza faptului că încărcătorul poate 
solicita un conosament fără clauză, dar în practică, precum și din 
motive evidente, încărcătorii doresc conosamente curate. Prin 
urmare, este discutabil cât de des conosamentele fără aceasta 
clauză sunt căutate de către încărcători dacă aceste conosamente 
ar fi clauzate. Ca atare, aceste clauze sunt, în cel mai rău caz, un 
mijloc prin care conosmentele care nu reprezinta starea mărfii pot fi 
eliberate. În această măsură, conosamentele (i) denaturează faptele 
reale și (ii) din acest motiv, orice răspundere potenţială în acest sens 
este puţin probabil să fie acoperită de drept în conformitate cu 
regulile Clubului P&l al navei. 


Prin introducerea acestei clauze în conosamente, există două 
conflicte de interese. In primul rînd este interesul încărcătorului 


pentru a avea un conosament curat și astfel să-și primeasca banii 
pentru marfa încărcată conform contractului de vânzare al mărfii. În 
al doilea rând, este interesul primitorilor de a avea un conosament în 
care este descrisă cu acuratețe condiţia aparentă a mărfii încărcate 
și a face plata bunurilor cumpărate conform contractului de vânzare. 
Carausul va fi adesea sub presiune din partea încărcătorilor sau a 
navlositorilor de a elibera un conosament curat contrar Mates 
Receipt-ului sau a unui survey de pre-inspectie a mărfii. Oricum, 
polita de asigurare P&l a cărăușului în mod tipic va exclude orice 
litigiu izvorât din descrierea eronata si cu bună știință a condiţiei 


aparente a mărfurilor încărcate. 


Singura modalitate sigură pentru a evita litigiile care iau naștere din 
avariile produselor metalurgice aparute înainte de încărcare este 
aceea ce a clauza în mod corespunzător conosamentele cu privire la 
condiţia aparentă a mărfii. Eșecul în descrierea corectă a condiţiei 
aparente a mărfii îl lasă pe cărăuș vulnerabil in fata acuzațiilor ca 
fiind parte la declaraţii false, in mod special din partea tertelor 
persoane care au cumpărat marfa. 


6.2 Cazul “Saga Explorer” şi Clauza RETLA 


Clauza RETLA revenit în actualitate odata cu înfățișarea in fata 
instantelor englezești, în anul 2012, a cazului “The Saga Explorer” 
(Breffka & Hehnke GmbH & Co KG and Others v Navire Shipping Co 
Ltd and Others). Dar in acest caz, spre deosebire de cel anterior, 
transportatorul a fost incapabil sa se bazeze pe Clauza RETLA. 
Importanta Clauzei RETLA in conosamente a fost evidentiata in 
aceasta speta de decizia in care Curtea Comerciala Engleza nu s-a 
bazat pe jurisprudenta si nu a luat in considerare o decizie contrara 
dintr-o alta speta (Tokio Marine v Retla Shipping Co ). 


Litigiul a luat nastere din transportul unei partide de marfa ce a 
constat în ţevi metalice, încărcate la bordul navei “Saga Explorer” în 
portul Ulsan, în luna Octombrie a anului 2008, spre a fi descărcate în 
mai multe porturi de pe coasta de vest a SUA. Întreaga partidă de 
marfă a fost acoperită de un numar de 13 conosamente care pe 
partea din fata a acestora era stipulat faptul că marfa a fost încărcată 
“in apparent good order and condition’. Armatorul a eliberat 
conosamentele în această condiţie în schimbul unei LOI (Letter of 
Indemnity) din partea încărcătorului. În plus, conosamentele 
incorporau regulile US COGSA 1936 și includeau şi Clauza RETLA 
descrisă astfel: 


“If the Goods as described by the Merchant are iron, steel, metal or 
timber products, the phrase ‘apparent good order and condition' set 
out in the preceding paragraph does not mean the Goods were 
received in the case of iron, steel or metal products, free from visible 
rust or moisture or in the case of timber products free from warpage, 
breakage, chipping, moisture, split or broken ends, stains, decay or 
discoloration. Nor does the Carrier warrant the accuracy of any piece 
count provided by the Merchant or the adequacy of any banding or 
securing. If the Merchant so requests, a substitute Bill of Lading will 
be issued omitting this definition and setting forth any notations 
which may appear on the mate's or tally clerk's receipt." 


Dupa cum este obisnuit in transportul produselor metalurgice, 
înainte de încărcarea mărfii la bordul navei s-a efectuat o pre- 
inspecţie a acesteia în urma căreia s-a eliberat un raport de 
inspecţie în care era stipulat faptul că marfa era în "in apparent good 
order and condition with the following damage/exceptions”. Intr-un 
număr de 16 pagini ale raportului au fost descrise 
“damage/exception prior to loading” ce au constat in descrierea 
avariilor produselor metalurgice printre care “partly rust stained”, 

“wetted before shipment by rain”, “partly rust stained and slightly 


“he 


scratched”, “...rust stained in white oxidation on surface”. In final, 
raportul de inspectie a recomandat clauzarea conosamentelor si 
Mate’s Receipt-urilor. Mai mult decat atat, la raportul de inspectie au 
fost atasate copii ale Mates Receipt-urilor din care reiesea faptul ca 
acestea erau clauzate cu Clauza RETLA dar si cu mentiunea ca 
pentru conditia marfii se face referire la raportul de pre-inspectie. 


Cu toate ca comandantul navei a luat la cunostinta de toate avariile 
la marfa ce urma a fi încărcată, armatorul navei nu a clauzat 
conosamentele si în plus la cererea încărcătorului a eliberat 
conosamente curate. Ulterior, încărcătorul a eliberat o LOI in 
favoarea armatorului. 


La portul de descărcare ţevile au fost găsite ruginite iar primitorul 
mărfii a reclamat acest fapt împotriva armatorului navei. 


Argumentele armatorului au fost bazate pe speța Tokio Marine & 
Fire insurance company Ltd. v. Retla Steamship Company . În 
această speţă, Curtea de Apel din SUA afirmat faptul că această 
clauză a însemnat că nu a fost o reprezentare a faptului ca ţevile au 
fost încărcate fără rugină. Armatorii au afirmat faptul că Clauza 
RETLA trebuie sa fie interpretată într-un mod larg și toate 
suprafeţele ruginite, indiferent de grad și de întindere, au fost 
excluse din reprezentarea mărfii de „apparent good order and 


condition’. 


De cealalta parte, primitorul marfii a sustinut faptul ca Clauza RETLA 
trebuie interpretata in mod restrictiv, argumentand ca aceasta 
exclude doar rugina de la suprafata, care este de natura sa fie gasita 
pe orice produs metalurgic si care nu ar afecta calitatea de 
ansamblu a marfii ci comercializarea ei. 


Argumentele armatorului navei au fost respinse de Judecatorul 
Curtii: "Resping argumentele armatorului, în baza faptului că deciziile 


din cazul Tokio Marine.... că Clauza RETLA se aplică tuturor stărilor 
de rugină indiferent de gradul de severitate...” 


Cu toate acestea, judecătorul a admis faptul că Clauza RETLA are 
un rol de jucat și anume:”Nu ar trebui să fie interpretată ca o 
contradicţie a reprezentării cu privire la condiţia bună a mărfii, dar ca 
o calificare că a existat un aspect de rugină și umiditate a unui tip de 
rugină care poate fi de așteptat să apară pe orice marfă din oțel: 
oxidare superficială cauzată de condițiile atmosferice. Excluderea de 
“rugină vizibilă sau umezeală” din reprezentarea cu privire la condiția 
bună a mărfii se referă astfel la aspectul superficial al unei mărfi care 
este dificil, dacă nu imposibil, de a fi evitat. Este posibil a forma baza 
unei determinări dacă a existat o deteriorare datorită calității 
mărfurilor transportate sub incidența regulilor COGSA sau a 
articolului 4(2) din Regulile de la Haga-Visby”. Deci, Clauza RETLA 
nu se poate aplica tuturor gradelor de rugină. 


Curtea a fost de acord cu expertul din partea primitorului mărfii, a 
cărui opinie a fost aceea că marfa ar fi trebuit să fie descrisă ca fiind 
"rust spotted” sau "partly heavily rusted”. În consecinţă, si având în 
vedere starea marfii cand aceasta a fost incarcata, Judecatorul a 
concluzionat ca armatorul a eliberat si semnat in mod deliberat 
conosamente curate care au continut descrieri false si fraudulente 
cu privire la condiţia mărfii. Descrierile nu au fost o opinie onestă si 
rezonabilă cu privire la condiţia mărfii, venită din partea unui ne- 
expert (comandantul navei), ci mai degrabă un fapt necinstit, care a 
implicat false reprezentări făcute de armatorul navei, influenţat şi de 
eliberarea unei LOI de către încărcător, şi facut în detrimentul 
acelora care se bazau pe continutul conosamentelor. 


Prin urmare, Curtea a obligat armatorul la plata unei despăgubiri de 
jumătate de milion de dolari către primitorul mărfii. 


Decizia este de interes deoarece: 


1.Ca o problema de drept englez Clauzele RETLA este acum 
limitata la rugina superficiala si astfel se va evita clauzarea inutila si 
necorespunzatoare a conosamentelor; 


2.Subliniaza importanta sarcinilor comandantului navei de a-si forma 
o opinie cinstită si rezonabilă cu privire la condiţia aparentă a mărfii, 
din punctul de vedere al unuia care nu este expert, atunci când 
trebuie să decidă dacă conosamentele vor fi sau nu clauzate; 


3.Din punct de vedere al persepctivelor de acoperire ale Cluburilor 
P&l, este mai mult decât probabil ca nu există nicio acoperire de 
drept în cazul în care un comandant competent și rezonabil, 
acţionând în conformitate cu această obligaţie, decide totuși ca 
rezultat al presiunii comerciale și bazându-se pe o Clauză RETLA 
(și/sau o LOI), să nu clauzeze conosamentele. 


Decizia se axează pe interpretarea și aplicarea Clauzei RETLA și 
recomandă ca armatorii să fie mai atenţi în emiterea de 
conosamente curate, în scopul de a asigura un comerţ cinstit al 
mărfurilor. Prin urmare, în pofida presiunilor exercitate de încărcători, 
armatorii trebuie să respecte obligaţia de a consemna starea mărfii. 
Clauza RETLA nu este un instrument de a evita această 
datorie.Clauza RETLA este doar o declaraţie nesigură și unilaterală 
cu privire la condiţia aparentă a produselor metalurgice. Clauza 
RETLA nu reprezintă sau garantează condtitia reală a mărfii. În 
lumina faptului că Clauza RETLA nu este special întocmită pentru a 
o anumită marfă specifică și cuvântul “curat” (clean) este folosit 
pentru marfa specifică încărcată la bord, se consideră ca un 
conosament curat. 

Pe de altă parte, deşi cuvântul “curat? este folosit pe fata 
conosamentului, în ceea ce privește problema dacă maria este 
întradevăr curată, terta parte alta decât vanzatorul/incarcatorul și 
cărăușul nu poate avea cunoștință exact de acest fapt. În 


conformitate cu exprimarea continuta in Clauza RETLA, terta parte 
nu poate cunoaste exact daca este o avarie evidenta a marfii la 
momentul încărcării. Ca atare, Clauza RETLA nu este o remarcă 
având ca scop condiţia aparentă a mărfii iar conosamentul în 
consecinţă să fie eliberat curat. 


În termenii deţinătorului conosamentului, Clauza RETLA nu este 
favorabilă funcţionării normale si în siguranţă a comerțului 
internaţional. Deși poate facilita tranzacţia încărcătorului cu banca, 
riscul este apoi transferat către deţinătorul conosamentului și este 
posibil să se încalce dreptul de proprietate al detinatorului 
conosamentului. Detinatorul conosamentului va fi într-un real pericol 
sub incidenţa Clauzei RETLA, deoarece în tranzacţia Scrisorii de 
Garanţie chiar dacă există o Clauză RETLA, acest lucru nu va 
împiedica banca să facă plata în favoarea încărcătorului. 


Cu excepţia cazului în care titularul consamentului acceptă în mod 
expres, Clauza RETLA nu va avea nici un efect obligatoriu asupra 
detinatorului conosamentului si de asemenea nu va exonera 
cărăușul de plăţile compensatorii în cazul în care marfa este de fapt 
avariată și așa a fost descrisă și în Mate's Receipt. 


6.3 Clauza RETLA în contextul Regulilor Haga şi Haga-Visby 


Părerea multor specialişti în drept maritim este aceea ca Clauza 
RETLA afectează funcţia conosamentului aceea de dovadă a primirii 
spre încărcare a marfurilor. Poate este folositor în a începe prin 
printr-o scurtă descriere a modului cum Regulile Haga-Visby susţin 
această funcţie a conosamentului. 


Regulile Haga-Visby, în acest caz ca și alte privințe, încearcă sa 
găsească un echilibru între conflictele de interese ale navei și 
mărfurilor. Articolului II (3) al Regulilor Haga-Visby, prevede 


raspunderea carausului pentru declaratiile facute in conosament cu 
privire la starea marfurilor. Acest lucru nu ar functiona, desigur, fara 
o declaratie clara referitoare in primul rand la conosament: acesta 
este motiul pentru care Art.Ill (3) acordă incarcatorului dreptul de a 
cere eliberarea unui conosament care să conţină declaraţii clare în 
ceea ce privește cantitatea, condiţia și marcajul mărfii. Efectul 
combinat al alineatelor din articolul menţionat este că încărcătorul 
cere declaraţii cu privire la conosament, iar primitorul are beneficiul 
acestor declaraţii la descărcare. Acest duet pro-marfa al articolului 
menţionat este, cu toate acestea, contrabalansat de alte două 
articole care urmăresc să protejeze cărăușul. În primul rând, 
prevederile Art.lll (3) acordă cărăușului dreptul de a nu face niciun 
fel de declaraţii cu privire la cantitatea de marfă încărcată dacă are 
motive să suspecteze cantităţile înaintate lui de către încărcător sau 
dacă nu are mijloacele rezonabile de a verifica acele cantități. 


În al doilea rand, cărăușul are, conform Art.Ill (5), dreptul de a fi 
despăgubit de către încărcător în cazul în care acesta se confruntă 
cu reclamaţii din partea primitorului în legătură cu inacuratetea 
cantităţii de marfă declarată şi livrată de încărcător. 


Efectul combinat al paragrafelor menţionate aici este de a construi 
un cerc virtuos de drepturi și îndatoriri. Există, totuși, două chichite 
care slăbesc funcţionarea acestui cerc virtuos. În primul rînd, dreptul 
cărăușului, în conformitate cu Art.Ill (3), de a elibera un conosament 
fără declaraţii cu privire la cantitatea de marfă ce nu s-a operat. 
Niciun încărcător nu ar accepta un astfel de conosament, cel puţin la 
fel de semnificativ, niciun cărăuș nu ar elibera un astfel de 
conosament, nu mai mult decât orice client al băncii nu ar elibera, 
fără vreun risc serios, un cec în alb. În al doilea rând, dreptul 
încărcătorului de a cere un conosament cu declaraţii fără rezerve cu 
privire la cantitatea și starea mărfii este le fel de inoperant. 
Încărcătorul este de cele mai multe ori și vânzătorul mărfurilor în 


cadrul unui contract de vanzare si eventual beneficiarul unei scrisori 
de credit. Sicanarea cu carausul cu privire la eliberarea unui 
conosament în care este trecută cantitatea de marfă dar în același 
timp este stipulat și faptul ca "weight and quantity uncknown” sau un 
conosament în care este stipulat faptul că marfa a fost încărcată “in 
apparent good order and condition” dar care mai conţine și o Clauza 
RETLA este destul de nerealist. Interesul principal al încărcătorului 
mărfii este acela de a își primi banii iar discutarea unor astfel de 
clauze cu cărăușul după ce maria a fost încărcată este de natură să 
întârzie, mai degrabă, decât să accelereze plata de către cumpărător 
sau de către bănci. 


Reultatul net este că structura sofisticată instituită prin Regulile 
Haga-Visby este mult mai atractivă în teorie decât în practică, 
realitatea fiind ca dacă si cum sunt emise conosamentele depinde, 
în mare parte, de puterea relativă de piaţtă a mărfurilor și a 
cărăușului, precum și cu privire la termenii contractului de vânzare 
sau scrisorii de credit și riscurile care decurg din neplata 
încărcătorului. 


Care a fost raportul deciziei Curtii de Apel SUA? În esenţă, 
specialiștii în drept maritim, au legat Clauza RETLA de un alt articol 
din Regulile de la Haga si Haga-Visby și anume Articolul III (8), care 
face nul, neavenit și fără orice efect "clause, covenant or agreement’ 
ce încearcă să reducă sarcinile și obligaţiile cărăușului sub nivelul 
pevazut de Reguli. 


Intr-adevăr, Curtea a caracterizat Clauza RETLA ca o astfel de 
clauză si a folosit Articolul III (8) întocmai pentru a anula această 
clauză. Din aceste motive, specialiști sugerează că arma folosită 
împotriva Clauzei RETLA a fost o armă lansată împotriva clauzelor 
contractuale, cum ar fi clauzele de limitare, nu împotriva calificărilor 
declaraţiilor cu privire la cantitatea și condiţia mărfii. Într-adevăr, 
Art.III (8) a format scutul de apărare împotriva unor astfel de calificări 


si este curios faptul ca nu a fost folosit niciodata impotriva clauzelor 
precum "weight and quantity uncknown” sau "said to contain”. 


Acest lucru lasă deschisă, desigur, o chestiune importantă: indiferent 
de semnificaţia tradiţională a Articolului III (8), ar trebui ca efectul să 
fie extins pentru orice calificare a declaraţiilor cu privire la condiţia și 
poate cantitatea mărfii? Pentru a considera decizia Curţii Comerciale 
Engleze ca o declaraţie a dreptului englez actual ar fi, se sugerează, 
de a ignora faptul că Regulile de la Haga se aplică în SUA iar 
Regulile Haga-Visby se aplică sub incidenţa dreptului englez si 
există o diferenţă de bază între aceste două regimuri în ceea ce 
privește funcţia conosamentului. 


Trebuie menţionat faptul că, atunci cand Regulile Haga-Visby 
stabilesc contextul acestui articol, s-a comentat faptul că aliniatul 2 al 
art.3 oferă mărfurilor o interdicţie împotriva cărăușului, legând 
cărăușul de declaraţiile făcute în ceea ce privește mărfurile din 
conosament. Interdictia oferă mărfii un avantaj considerabil, negând 
cărăușului avantajul oricarei dovezi pe care ar putea să o prezinte 
pentru a contrazice declaraţiile din conosament. Clauza RETLA se 
îndreaptă intr-o astfel de direcţie, nu în totalitate dar intr-o oarecare 
masură, spre a rectifica un astfel de dezechilibru. 


Pe de altă parte, Articolul III (4) acordă primitorului o interdicţie, care 
nu se aplică în SUA. Carausul și marfa sunt plasați de către Regulile 
de la Haga pe un teren de egalitate, lăsând cărăușului libertatea de 
a perturba prin probe declaraţiile pe care le-a consemnat în 
conosament. Împotriva modelului acestui regim, este incorect să se 
permită cărăușului să obţină un avantaj suplimentar, și anume de a 
exclude anumite tipuri de avarii, prin redefinirea unor astfel de avarii 
departe de declaraţia cu privire la condiţia aparentă. 


Din aceste motive, Clauza RETLA are mai mult sens sub incidenta 
Regulilor Haga-Visby decat sub incidenţa Regulilor Haga; aceasta 


schimbă justificat balanţa in favoarea unui caraus astfel 
dezavantajat sub incidenţa Regulilor Haga-Visby; dar ar favoriza în 
mod nejustificativ cărăușul care este deja ajutat de Regulile Haga. În 
ceea ce privește politica părților din speța prezentată, se sugerează 
că ambele părţi au greșit: cazul RETLA în sine nu ar fi permis 
Clauza RETLA atunci cand Regulile de la Haga se aplică iar Saga 
Explorer nu ar trebui sa fie luat în considerare doar pentru a scoate 
Clauza RETLA în afara legii acolo unde sub incidenţa dreptului 
englez se aplică Regulile Haga-Visby. 


Cazul "Saga Explorer’ a fost un litigiu de marfă acoperită de 
conosament în care a existat o Clauză RETLA cu mai mult decât un 
miros de fraudă; mai mult decât atât argumentul Curţii de Apel SUA 
a fost pledat pentru a încerca să dea cărăușului mai multă protecţie 
decât a fost intenţionat sau decât poate fi justificată vreodată. Desi la 
bază a fost în mod clar un fapt de constatare a răspunderii în 
prejudiciul săvârșit cu intenţie, decizia a fost formulată în termeni de 
încălcare a contractului de transport prin reducerea impactului 
permis de Clauza RETLA pe afirmaţia că bunurile au fost expediate 
in condiţie aparent bună. 


Rezultatul este că a rămas o hotărâre care (în mod nejustificat) a 
crescut domeniul de aplicare al Articolului III (8) al Regulilor Haga- 
Visby. Privind la cazul și la Clauza RETLA exclusiv dintr-o 
perspectivă de transport, ar fi fost mai bine, atât pentru mrfă cât și 
pentru cărăuș, de a vedea cazul pentru ceea ce este, o cerere de 
daune cauzate din însșelaciune săvârșită cu intenţie, mai degrabă 
decât pentru încălcarea unui contract. Acest lucru ar avea efectul de 
a permite Clauzei RETLA să supravieţuiască în dreptul englez, în 
limite care lovesc un echilibru corect între interesele mărfii și 
cărăușului. Deasemenea, aceasta ar avea efect, cu privire la faptele 
din cazul "Saga Explorer”, de a conduce către același rezultat, dar 


din motive diferite, lăsând intacte protectiile stabilite pentru cărăușii 
onești. 

